c: text/html

text:
TÜRKMENISTANYŇ BMG-NIŇ YKDYSADY WE DURMUŞ GEŇEŞINIŇ EDARALARYNA SAÝLANMAGY MYNASYBETLI PRESS-RELIZ
2019-njy ýylyň 7-nji maýynda Birleşen Milletler Guramasynyň Ykdysady we Durmuş Geňeşiniň guramaçylyk meseleleri boýunça mejlisinde Türkmenistan onuň üç sany möhüm edarasyna: 2020-2022-nji ýyllar üçin Bütindünýä Azyk maksatnamasynyň Ýerine ýetiriji Geňeşine, 2020-2024-nji ýyllar üçin Birleşen Milletler Guramasynyň Ilat we ösüş Komissiýasyna we 2020-2023-nji ýyllar üçin Neşe serişdeleri boýunça Komissiýasyna saýlandy.
Türkmenistanyň bu edaralaryň düzümine saýlanmagy biziň ýurdumyzyň dünýädäki abraýynyň barha artýandygynyň, häzirki zaman global ösüşiň derwaýys meseleleriniň çözgüdinde onuň ýokary ähmiýetiniň ykrar edilýändiginiň ýene-de bir aýdyň subutnamasy boldy.
Türkmenistanyň halkara işiniň möhüm ugry milli, sebit we dünýä derejelerinde azyk howpsuzlygynyň üpjün edilmegi we iýmitiň gowulandyrylmagy bolup durýandyr. Şunuň bilen baglylykda biziň ýurdumyz BMG-niň howandarlygy astynda ýokary derejeli Azyk forumynyň geçirilmegi başlangyjy bilen çykyş etdi. Bu başlangyjyň düýp mazmuny şeýle Forumyň global azyk ulgamyndaky halkara hyzmatdaşlygyna möhüm itergi bermeginden, bu ugurda BMG derejesinde geljekki takyk hereketleriň işlenilip düzülmegine ýardam etmeginden ybaratdyr.
Türkmenistanyň ilat meseleleriniň çözgüdine goşýan goşandy hakynda gürrüň edilende, biziň ýurdumyzda reproduktiw saglyk ulgamyndaky birnäçe möhüm maksatnamalary, demografiýa syýasatynyň geçirilmegi, eneligiň we çagalygyň goralmagy üçin ähmiýetli oňyn şertleriň döredilmegine gönükdirilen milli hem-de sebitleýin derejelerindäki taslamalary bellemek zerurdyr.
Türkmenistan neşe serişdelerine garşy barlyşyksyz göreşi dowam etdirer. Biziň ýurdumyz tarapyndan neşe serişdeleriniň bikanun dolanşygyna garşy göreşmeklige gönükdirilen amaly hereketler alnyp barylýar we şunuň bilen baglylykda degişli milli maksatnamalar üstünlikli durmuşa ornaşdyrylýar. Türkmenistanyň Neşe serişdeleri boýunça Komissiýasyna agzalygy bu global wehime garşy netijeli göreşmekde hyzmatdaşlygyň täze mümkinçiliklerini döredýändir.
Türkmenistanyň BMG-niň Ykdysady we Durmuş Geňeşiniň üç sany möhüm düzümine saýlanmagy häzirki zaman dünýäniň derwaýys meseleleriniň çözgüdinde biziň ýurdumyz tarapyndan saýlanylyp alnan giň halkara hyzmatdaşlyk ugrunyň dogrulygynyň we esaslandyrylandygynyň, biziň syýasatymyzyň howpsuzlyk, öňe gidiş we durnukly ösüş maksatlaryna laýyklygynyň mizemez subutnamasy bolup durýandyr.

robotstxt: allowed

filter: keep


text:
Şeýle hem okaň
19.05.2019 | Birža täzelikleri
17.05.2019 | Täze döwrebap ýyladyşhana toplumy açyldy
17.05.2019 | Mary welaýatynyň ýüpekçileri pile taýýarlamak boýunça meýilnamany ýerine ýetirdiler
16.05.2019 | Aşgabatda pudaklaýyn sergi we halkara ylmy maslahat geçirildi
16.05.2019 | Lebap welaýatynyň ýüpekçileri meýilnamany ýerine ýetirdiler
15.05.2019 | Ahal welaýatynyň ýüpekçileriniň zähmet üstünligi
Hazar deňziniň kenaryndaky «Awaza» milli syýahatçylyk zolagynda X Halkara gaz kongresiniň geçiriljek wagtyna çenli bir aýdan hem az wagt galdy, bu duşuşyga dünýäniň energetika bazaryna esasy gatnaşyjylar ýygnanar. Bu strategiki häsiýetli ulgamy mundan beýläk-de özgertmegiň ýolunda maýa goýum mümkinçiliklerini açmagyň çözgütlerini kabul etmek üçin binýady döredýän möhüm waka taýýarlyk işleri ýokary depginde alnyp barylýar.
Hormatly Prezidentimiz Gurbanguly Berdimuhamedow ýangyç-energetika toplumynyň ýolbaşçylarynyň işini ýurdumyzda yzygiderli ýagdaýda geçirilýän halkara derejeli işewürlik pudaklaýyn maslahatlaryň uly ähmiýetine ünsüni çekýär. Şeýle hem milli Liderimiz Türkmenistanyň dünýä bileleşiginde abraýynyň ýokarlandyrylmagy, milli ösüşde gazanylýan üstünlikleri wagyz etmek, maýa goýumlaryny çekmek hem-de ýurdumyzyň eksport kuwwatyny ýokarlandyrmak üçin sergi-maslahatlary guramagyň uly ähmiýetini ençeme gezek nygtap geçdi.
Şu nukdaýnazardan Türkmenistanyň Gaz kongresi geçen ýyllarda abraýly pikir alyşmalar meýdançasyna öwrüldi, onda hünärmenler, dolandyryjylar hem-de bilermenler derejesinde uglewodorod serişdelerini gözlemek, çykarmak meseleleri boýunça iň möhüm meýiller ara alnyp maslahatlaşylýar, şeýle hem ondan taýýar önümleri öndürmek we bu pudakda halkara tehnologiýa, söwda-ykdysady hem-de syýasy-diplomatik hyzmatdaşlygy giňeltmek meselelerine garalýar, munuň özi milli Liderimiz Gurbanguly Berdimuhamedowyň energetika strategiýasynyň möhüm ugry bolup durýar.
Gaz kongresi (TGC 2019) geografiýasy we oňa gatnaşyjylaryň derejesi babatynda aýratyn wekilçilikli bolar, foruma gatnaşmak üçin eýýäm daşary ýurt döwlet düzümleriniň ýokary wezipeli wekilleri, alymlar we bilermenler, akademiki we maliýe edaralarynyň işgärleri, ugurdaş iri kärhanalaryň we transmilli holdingleriň wekilleri gyzyklanma bildirdiler. Olaryň hatarynda «Hyundai Engineering», «Kawasaki», «Shell», «Petronas», «Gaffney», «Cline and Associates», «NAPECO», «Vitol», «CNPC», «Dragon Oil», «ENI», «Buried Hill» we beýlekiler bar.
Maslahata gatnaşmak üçin ýüz tutmalaryň kabul edilmegi dowam edýär, onuň gerimi gün-günden giňeýär, munuň özi Türkmenistana energetika döwleti hökmünde ägirt uly gyzyklanmanyň subutnamasydyr.
Kongresiň iş maksatnamasy hormatly Prezidentimiz Gurbanguly Berdimuhamedowyň gaz ulgamynda döwletara hyzmatdaşlygyny ösdürmek, ýurdumyzyň ýangyç-energetika toplumyny döwrebaplaşdyrmak hem-de sanlaşdyrmak, energiýa serişdeleriniň eksportuny diwersifikasiýalaşdyrmak, milli we sebit gaz-ulag düzümini ösdürmek, ýokary derejeli işgärleri taýýarlamak we beýlekiler boýunça anyk görkezmeleri esasynda düzülýär.
Kongrese ýokary gyzyklanma häzirki wagtda beýleki ýangyç serişdelerinden tapawutlylykda “mawy ýangyjyň” uglewodorod serişdeleriniň dünýä boýunça sarp edilmeginiň düzüminde möçberiniň üznüksiz artýandygy bilen baglydyr. Şol sebäpli hem dünýäniň iri kompaniýalarynyň ýurdumyz bilen gaz pudagynda ýakyn hyzmatdaşlygy ýola goýmaga gyzyklanmalary kanunalaýyk ýagdaýdyr. Häzirki wagtda Türkmenistan halkara bazarlaryna energiýa serişdelerini iberýän iri ýurtlaryň hatarynda öz ornuny ynamly berkidýär.
Maslahata türkmen tarapyndan hökümet agzalarynyň, pudaklaýyn döwlet konsernleriniň hem-de ylmy-barlag merkezleriniň ýolbaşçylarynyň gatnaşmaklary bu çäräniň ähmiýetini has-da artdyrýar, duşuşykda bu pudakda emele gelen iň täze maglumatlar beýan edilýär, seljerme synlary habar berilýär hem-de ýurdumyzda gaz senagatyny ösdürmek boýunça geljekki çäreler barada maglumatlar getirilýär.
Hormatly Prezidentimiz Gurbanguly Berdimuhamedowyň nygtaýşy ýaly, türkmen topragy tebigy baýlyklaryň hazynasydyr. Diňe bir ägirt uly «Galkynyş» gaz käniniň özi munuň aýdyň subutnamasy bolup durýar. Türkmenistan energetika ulgamynda dürli ýurtlar bilen strategiki hyzmatdaşlygy amala aşyrmak bilen häzirki wagtda bu gatnaşyklary ýewropa, aziýa, uzak gündogar hem-de günorta-günbatar ugurlarynda giňeldýär, iri daşary ýurt maliýe we nebitgaz kompaniýalary bilen özara bähbitli gatnaşyklary ýola goýýar.
Sanly wideoaragatnaşyk arkaly 19-njy aprelde geçirilen Ministrler Kabinetiniň mejlisinde milli Liderimiz energetika ulgamynda iri maýa goýum taslamalaryny durmuşa geçirmek, ýurdumyzyň örän baý uglewodorod serişdelerini netijeli peýdalanmak meseleleri barada aýratyn durup geçdi. Şunuň bilen baglylykda, döwlet Baştutanymyz Türkmenistanyň günbatarynda, Hazar deňziniň kenar ýakasynda ýerleşýän Uzynada ýatagyny özleşdirmek boýunça alnyp barylýan giň gerimli işler barada aýtdy.
Milli Liderimiz çig malyň uly gorlaryna eýe bolan bu käni özleşdirmegiň geljeginiň uludygyny belledi. Bu ýerde burawlanan guýy Merkezi Aziýa sebitinde iň çuň hasaplanylýar hem-de ýakyn wagtda geçiriljek degişli işler ýurdumyzyň nebitgaz toplumynyň kuwwatlyklaryny ep-esli artdyrmaga mümkinçilik berer diýip, hormatly Prezidentimiz aýtdy.
X Halkara gaz kongresiniň dowamynda Türkmenistanyň gaz we gazhimiýa senagatynda täze maýa goýum taslamalarynyň tanyşdyrylyşy bolar, 2018-nji ýylda Garabogaz şäherinde tebigy gazy gaýtadan işlemek hem-de karbamid önümçiligi boýunça zawodyň we Gyýanly şäherçesinde polimer zawodynyň ulanmaga berilmegi bu ulgamy ösdürmegiň ýolunda möhüm ädim boldy. Ýakynda hormatly Prezidentimiz Gurbanguly Berdimuhamedow Koreýa Pespublikasynyň Baştutany Mun Çže In bilen bilelikde Gyýanlynyň polimer zawodyna baryp gördi. Belent mertebeli myhman ýurdumyza ilkinji döwlet sapary mahalynda Koreýanyň iri kompaniýalarynyň Türkmenistanyň çäginde geljekde durmuşa geçiriljek taslamalara hem-de şunuň ýaly ýokary tehnologiýaly senagat toplumlarynyň döredilmegine gatnaşmaga ägirt uly gyzyklanma bildirýändiklerini aýtdy.
21 — 22-nji maýda geçiriljek Gaz kongresinde ýurdumyzy durnukly ösdürmek maksady bilen, türkmen Lideriniň daşary ýurtlara energiýa serişdeleriniň iberilmegini diwersifikasiýalaşdyrmak boýunça başlangyçlary ara alnyp maslahatlaşylýan esasy meseleleriň biri bolar. Şunuň bilen baglylykda, sebit üçin strategiki möhüm ähmiýetli Türkmenistan — Owganystan — Pakistan — Hindistan gaz geçirijisiniň gurluşygy maslahatyň gün tertibine aýratyn mesele hökmünde giriziler.
Şeýle hem bilermenler intellektual tehnologiýalary ulanmak arkaly gazy çykarmak, gaýtadan işlemek we ugratmak işlerini gowulandyrmagyň dürli strategiýalaryny öwrenmegi meýilleşdirýärler. Şunuň bilen birlikde kongresiň meýdançalarynda uglewodorod serişdelerini gözlemek, toplumlaýyn gaýtadan işlemek hem-de ýokary goşmaça bahaly taýýar önümleriň önümçiligi ulgamynda uzak wagtlaýyn taslamalary amala aşyrmak üçin göni maýa goýumlaryny çekmek babatynda gyzyklanma bildirýän nebitgaz kompaniýalary bilen pikir alyşmalar geçiriler.
Türkmenistan bu taslamalary amala aşyrmak bilen, dünýä energetika bazarynda uglewodorod serişdelerini iberýän iri döwlet hökmünde diňe bir öz ornuny pugtalandyrmak bilen çäklenmän, energetika boýunça eksportuň haryt düzümini diwersifikasiýalaşdyrmagyň, halkara energetika hyzmatdaşlygynyň täze ugurlaryny işjeň ösdürmegiň hasabyna bu ulgama gatnaşmagyny hil taýdan täze derejä çykarar.
Häzirki wagtda ýurdumyzda uglewodorod serişdeleriniň ýüze çykarylan gorlary ýüz millionlarça tonna nebite hem-de tebigy gazyň trillionlarça kub metrine deňdir, milli Liderimiz Gurbanguly Berdimuhamedowyň nygtaýşy ýaly, munuň özi ýangyjyň bu görnüşleri bilen içerki sarp edijileri hem-de eksporta iberilýän möçberlerini köp ýyl öňünden kepillendirmek üçin ýeterlikdir. Bu babatda Türkmenistanyň gaz diplomatiýasy sebitde, yklymda hem-de bütin dünýäde durnukly ösüşiň hem-de parahatçylygyň üpjün edilmegi üçin şertleriň döredilmegine gönükdirilendir.
Copyright 2012-2019 Türkmenistanyň Döwlet habarlar agentligi - Türkmenistan bu gün


text:
Tebigy ýa-da emeli ullakan gum tümmegi, üýşmegi.
Deňizlerde turan tolkun mysaly, Ýatyr geriş-geriş depeler çölde. (A. Haýydow, Gök asman)
Bir zadyň çür başy, iň ýokarky nokady, süýr başy, kelle, baş.
Uçut gaýalaryň ýüzlerinden aýlanyp, dolanyp gidýän ýoda beýik dagyň depesine çykdy. (A gowşudow, Mähri-Wepa)
Tomus depesi gaýnamadygyň, gyş gazany gaýnamaz. (nakyl)
Kömekçi söz rolunda.
Depesinden oklaryň jyssyldap geçýänini eşiden Artyk, okuň özünden atylýanyny aňlady-da, pessejik daş haýatyň syrtynda bukuldy. (B. Kerbabaýew, Aýgytly ädim)
seret depe saçy üýşmek
Oslanmazdan depe saçy düýrügip, Birdenkä goýberdi özün aşaga. (B. Kerbabaýew, Aýlar)
seret saç
Myraly biline ýüp dakyp, guýynyň düýbüne ýetende depesiniň saçy üýşüpdir. (Myraly)
Onuň ýabysy boýnuny hekgerdip, ýoluny kesip geçen baýtallyny gördi-de kişňedi. (A. Durdyýew, Saýlanan eserler)
Muňa Annagulynyň depe saçy üýşüp, der basyp gitdi. (A. Durdyýew, Saýlanan eserler)
Bir zada ýa-da bir işe şatlanyp, örän hoşal bolmak, monça bolmak, göwni bitmek, begenmek.
Otdan abat çykyp geldi sag-aman, Depäm göge ýetdi meniň şol zaman. (A. Kekilow, Söýgi)
Bu wezipe Annagulynyň depesini göge ýetirdi. (A. Durdyýew, Saýlanan eserler)
Meni seniň özüňe ogul edinmegiň meniň depämi göge ýetirdi. (B. Kerbabaýew, Aýgytly ädim)
Bir zat hakda eşidip, allaniçigsi bolmak, birdenkä bir zada haýran galmak.
Öz adyna gabat gelende bolsa, depesinden sowuk suw guýlan ýaly: -- Bäh-ä, iş gaýtdy -- diýip, döşüne urdy-da, zöwwe ýerinden turdy. (N. Pomma, Taýlak hyzzyn)
Zähmet çekip işlemek.
Bir işi ýa-da başga bir zady etmedim diýip boýun almazlyk.


text:
Hormatly Prezidentimiz Gurbanguly Berdimuhamedow täze desgalaryň taslamalary bilen tanyşdy
08.06.2018
2018-nji ýylyň 7-nji iýunynda hormatly Prezidentimiz Gurbanguly Berdimuhamedow paýtagtymyzda we ýurdumyzyň welaýatlarynda durmuş-ykdysady, ulag-aragatnaşyk we beýleki degişli düzümleri mundan beýläk-de döwrebaplaşdyrmaga hem-de ösdürmäge gönükdirilip durmuşa geçirilýän toplumlaýyn özgertmeler maksatnamalary bilen baglylykda işlenip taýýarlanylan gurluşyk taslamalary bilen tanyşdy.
Giňişleýin
Türkmenistanyň Prezidenti «Türkmenistan — ABŞ» işewür geňeşiniň ýerine ýetiriji direktoryny kabul etdi
07.06.2018
2018-nji ýylyň 6-njy iýuny. Şu gün hormatly Prezidentimiz Gurbanguly Berdimuhamedow «Türkmenistan — ABŞ» işewür geňeşiniň ýerine ýetiriji direktory Erik Stýuarty kabul etdi.
Giňişleýin
Hormatly Prezidentimiz Bütindünýä welosiped güni mynasybetli köpçülikleýin welosipedli ýörişe gatnaşdy
04.06.2018
2018-nji ýylyň 3-nji iýuny. Şu gün dünýäniň köp ýurtlarynda ilkinji gezek Bütindünýä welosiped güni bellenildi, bu sene hormatly Prezidentimiz Gurbanguly Berdimuhamedowyň başlangyjy boýunça Birleşen Milletler Guramasynyň Baş Assambleýasy tarapyndan esaslandyryldy. Bu waka ýurdumyzyň ynsanperwerlik ýörelgelerini kemala getirýän döwlet hökmünde halkara derejede döredijilik we parahatçylyk dörediji kuwwatyny ýene bir gezek äşgär etdi.
Giňişleýin
Welosiped sportuny wagyz etmekde Türkmenistanyň tejribesi Ginnesiň rekordlar kitabynda
04.06.2018
2018-nji ýylyň 3-nji iýuny. Hormatly Prezidentimiz Gurbanguly Berdimuhamedowyň başlangyjy boýunça Bütindünýä welosiped gününi esaslandyrmak hakynda BMG-niň Baş Assambleýasynyň Rezolýusiýasynyň kabul edilmegi netijesinde dünýäniň sport, jemgyýetçilik hem-de habarlar toparlarynyň sagdyn durmuş ýörelgelerini, hususan-da, welosiped sportuny wagyz etmekde ýurdumyzyň tejribesine we türkmen Lideriniň şunda eýeleýän ornuna, şeýle hem geçirilýän degişli çärelere gyzyklanmalary has-da artdy. Ilkinji gezek bellenilýän Bütindünýä welosiped gününiň öňüsyrasynda, 1-nji iýunda döwlet Baştutanymyzyň tabşyrygy boýunça Sport we ýaşlar syýasaty ministrligi tarapyndan paýtagtymyzdaky köpugurly “Aşgabat” stadionynda welosport boýunça köpçülikleýin türgenleşik sapagy geçirildi, ony Ginnesiň rekordlar kitabynyň wekilleri welosport boýunça dünýäde guralan iň köpçülikleýin tälim beriş sapagy hökmünde hasaba aldylar.
Giňişleýin
Garaşsyz, hemişelik Bitarap Türkmenistanyň halkyna
04.06.2018
Mähriban halkym!
Eziz watandaşlar!
Sizi halkara derejede bütin dünýäde, şeýle hem Garaşsyz, hemişelik Bitarap Watanymyzda ilkinji gezek giňden bellenilýän Bütindünýä welosiped güni bilen tüýs ýürekden gutlaýaryn. Bu halkara baýramyň adamzadyň parahatçylyk, dostluk, ynsanperwerlik ýörelgelerini dabaralandyryp, ösüşleriň täze belentliklerine tarap ynamly öňe barýan eziz Watanymyzyň mundan beýläk hem gülläp ösmegi ugrundaky beýik işlerimizde egsilmez ruhy güýç berýän, agzybirligimizi we jebisligimizi has-da pugtalandyrýan aýratyn sene hökmünde milli senenamamyzda mynasyp orun aljakdygyna berk ynanýaryn.
Giňişleýin


text:
Türkmenistanyň prezidenti Gurbanguly Berdimuhamedow bilen Orsýetiň“Gazprom” açyk paýdarlar jemgyýetiniň başlygy Alekseý Miller 28-nji noýabrda Aşgabatda türkmen gazynyň Orsýete gaýtadan iberilip başlanmak mümkinçiliklerini ara alyp maslahatlaşdy.
Türkmen döwlet habar gullugynyň maglumatyna görä, Miller Orsýetiň Türkmenistan bilen hyzmatdaşlyk etmäge hem-de özara bähbitli bilelikdäki taslamalary amala aşyrmaga gyzyklanma bildirýändigini tassyk etdi.
Berdimuhamedow, öz gezeginde, Türkmenistanyň daşary ýurtly hyzmatdaşlar bilen işewür gatnaşyklara hemişe açykdygyny aýtdy.
Taraplar gaz çykarmak we gazy gaýtadan işlemek, “Orta Aziýa — Merkez” gaz geçirijisi boýunça gaz ibermegiň mümkinçilikleri hakynda maslahat etdiler.
Neşiriň bellemegine görä, iki ýurduň arasynda gaz ulgamynda 2028-nji ýyla çenli hyzmatdaşlyk etmek hakynda baglaşylan hökümetara ylalaşygy esasy dokument bolup durýar.
Orsýetiň Türkmenistan bilen aradaüç ýyl ozal togtadan gaz söwdasyny indiki ýylyň başyndan dikeltmek isleýändigi oktýabr aýrynyň başynda mälim boldy.
Merkezi Aziýa boýunça ekspert Brýus Panniýer Türkmenistan bilen Orsýetiň arasyndaky energiýa gatnaşyklarynda ösüşleriň göze ilýändigini aýtdy.
“Gazpromyň başlygy Alekseý Milleriň Türkmenistana sapary barada aýdylanda, ol örän gysga wagta aralygynda ikinji gezek [Aşgabada] sapar edýär. Ol gepleşikler boýunça ösüş gazanylmaýan bolanda, bular ýaly ýygy-ýygydan sapar etmezdi. Diýmek bu meselede käbir ösüşler bolup geçýär. Türkmenistanyň Orsýetde täzeden gaz iberip başlamagyna az wagtyň galandygy görnetin ýagdaý” diýip, Panniýer belledi.
Metbugat habarlarynda türkmen gazynyň Orsýete täzeden iberilmek ähtimallygy barada gürrüň edilýär. Ekspertiň pikirine görä Orsýet anyk maglumatlary aýdyňlaşdyrmazdan, ähtimallyklar barada gürrüň etmek bilen geleşiklere täsir etmek isleýär.
“Rus metbugaty bu meselede elmydama-da “belki” “ähtimal” diýen sözleri ulanyp gelýär. Olaryň muny geleşiklere täsir ýetirmek üçin edýän bolmaklary ahmal. “Gazprom” Türkmenistana özleriniň türkmen gazyna aşa zerurlygynyň ýokdugyny yzygiderli ýatlatmak isleýär, sebäbi hakykatdan-da olara türkmen gazy derkar däl” diýip, Panniýer belledi.
Aşgabat bilen Moskwanyň arasyndaky gaz söwdasy baha dawalary esasynda başlandy we “Türkmengazyň” “Gazpromy” bergilerini bermezlikde, tölege ukypsyzlykda aýyplamagy bilen togtadyldy.
Panniýer taraplaryň arasyndaky gepleşiklerde gazyň nyrhy baradaky maglumatlara-de degip geçdi.
“Rus metbugatynda gazyň bahalary boýunça maglumatlar hem köp agzalýar. Ilkibaşda taraplaryň arasyndaky gatnaşyklara gazyň nyrhlary sebäpli tow düşüpdi, indi Orsýet öz aýdanyna tutýan ýaly, sebäbi Türkmenistan gazyň bahasy bilen ylalaşanda-da, bu ylalaşykdaky baha Türkmenistanyň soraýan nyrhyndan pes boljak ýaly” diýip, ol aýtdy.
“Orsýetiň türkmen gazyna kesýän nyrhy bilen Türkmenistanyň öz gazyna berýän bahasy mydama-da iki aýry mesele bolup geldi” diýip, Panniýer sözüniň üstüni ýetirdi.
Şeýle-de, Türkmenistanyň döwlet metbugatynyň habarlarynda taraplaryň arasynda “gaz çykarmak we gazy gaýtadan işlemek” meseleleriniň hem ara alnyp maslahatlaşylandygy habar berilýär.
Mälim bolşy ýaly, häzirki wagtda Hytaýyň Milli nebit korporasiýasy (CNPC) Türkmenistanyň “Galkynyş” we “Bagtyýarlyk” gaz känlerinden gaz çykarmak işlerine gatnaşýar. Ekspertiň jemgyýetçilige açyk maglumatlara salgylanyp bellemegine görä, “Gazprom” CNPC kompaniýasynyňky ýaly Türkmenistanyň känlerinden gaz çykarmak işlerine gatnaşmaýar.
Prezident Berdimuhamedowyň rus kärdeşi Wladimir Putin bilen oktýabr aýynda geçiren telefon gürrüňiniň yzysüre, 9-njy oktýabrda “Gazpromyň” başlygy Alekseý Miller Aşgabatda saparda bolup, türkmen gazynyň importyny täzeden ýola goýmak üçin gepleşik geçirilendigini mälim etdi.
Ýöne ol gaz söwdasyny dikeltmegiň şertlerini aýtmady we bu şertler şindi hem anyklaşdyrylmaýar.


text:
Size Türkmenistanyň raýaty ýüzlenýär! Sizden haýyş, biziň halkymyzy 'çörek, un, azyk nobatlary', 'bank, bilet, pul nobatlary', 'aeroport, wiza, gara sanaw nobatlary', 'zorlukly syýasy çäreler, birmeňzeş köýnekler', 'ýapyk ýollar, boşan obalar' ýaly myş-myşlardan azat edäýseňiz !
Ine taze ýylam ýetip gelýär. Hormatly arkadagymyzyň halkyna bolan çäksiz söýgüsiniň nyşany hökmünde Halkyna hökman bir sowgady hem bardyr. Her ýyl bolşy ýaly täze ýylyň yz ýanynda hökman sowgatjyk gowşurmak, bilip galmak adaty däbe öwrülip barýar.


text:
2019-njy ýylyň 26-njy fewralynda hormatly Prezidentimiz Gurbanguly Berdimuhamedowyň tabşyrygy boýunça Mejlisiň Başlygy G.Mämmedowa Gana Respublikasynyň Türkmenistandaky Adatdan daşary we Doly ygtyýarly ilçisi Saýuti Ýahaýa Iddiden ynanç hatyny kabul etdi.
Ilçiniň belleýşi ýaly, halkara bileleşikde bolşy ýaly, Ganada hem Türkmenistanyň Prezidenti Gurbanguly Berdimuhamedowyň alyp barýan «Açyk gapylar» syýasatyna, ählumumy howpsuzlygy, durnuklylygy we durnukly ösüşi üpjün etmek boýunça ylalaşdyryjylyk hem-de döredijilikli başlangyçlaryna ýokary baha berýärler.
Milli Liderimiziň ýöredýän içeri we daşary syýasatynyň ileri tutulýan ugurlary duşuşygyň esasy mowzugy bolup, onda Türkmenistanyň giň halkara hyzmatdaşlyga, şol sanda häzirki wagtda Afrika Bileleşigi, Demirgazyk we Günbatar Afrikanyň döwletleri bilen gatnaşyklarynyň giňelmegi bilen baglylykda, hyzmatdaşlyga ygrarlydygy nygtaldy.
Şunuň bilen baglylykda, ilçi parahatçylyk derejesi döwlet bolan, syýasy, durmuş-ykdysady we medeni taýdan ösüşinde uly üstünlikleri gazanan Türkmenistanda öz ýurduna wekilçilik etmegi uly hormat hasaplaýandygyny aýtdy.
http://www.turkmenistan.gov.tm


text:
Käbir halatlarda internetde ýada wifi da otyrkak zarýadymyz azdygyny hem ýatdan çykarýan wagtymyz bolýar. Edil şeýle ýagdaý ýakynda özümde hem boldy. Şeýlelikde telefonymyz öçýär we açylmaýar. Zarýada dakañda telefonuñ ýüzüne tok (güýç) şekiljigi çykyar we telefonymyzyñ ýüzi garalyp ýene tok şekiljigi gelip durýar. Bu ýagdaý yzygiderli gaýtalanyp bilyär. Eger onuñ yaly çykmaýan ýagdaýynda telefon açylýan yaly bolýar we Samsung diýen ýazgy doly yazylyp ýetişmänkä ýene öçýär. Şonuñ yaly ýagdaýlarda ilki bilen telefonyñ batareýini çykarmaly. Sonuñdan çip, nomer çykarmaly. Salkynrak ýerde 15-20 minut töweregi goýmaly. Wagt geçensoñ ähli zatlary ýerbe-ýer edip dakmaly we bar bolsa telefonyñ karobkasyndan çykan zarýadnigi ulanmaly. Zarýada goýan wagtyñyz ýene tok şekiljigi çykar we yzyndan 0% diýip çykar. Telefonyñyzy 40 ýada 50% bolýança açmañ. Açyp yene zarýada goýuñ dolýança.
Okanyñyz üçin köp sag boluñ.


text: Yalkap salam gadyrdan gardaşym .. munun birnace jogaby bar hem telefonundan hemde internetden bolup biler. Yone epesli vagyt bari turkmenistanyn server teritoryasynda play market bloklanany ucin mobilny internetde islanok .. yone siz girya skacat edenok diyip dusndiryaniz ol hem so sewapden bolup biler. Eger skacat etmese apkpure diyip google yaz ilkinci saytdan hem skacat edip bilersiniz. Yada bolmasa vpn gurnap. Hem skacat etse. Bolor wifida hem isleyar. .. eger menin aytyan seklimde nasazlyklar yok bolsa sizden . Has ac acan nasazlygy beyan etmegni isleyarin ...derdine yarar diyip umyt etyarin )))


text:
2-nji maýda hormatly Prezidentimiz Gurbanguly Berdimuhamedow sanly wideoaragatnaşyk arkaly Ministrler Kabinetiniň nobatdaky mejlisini geçirdi. Mejlisde ykdysadyýetimiziň pudaklarynda dört aýyň dowamynda ýerine ýetirilen işleriň jemlerine, ýurdumyzy durmuş-ykdysady taýdan ösdürmegiň döwlet maksatnamalaryny durmuşa geçirmegiň barşyna, şeýle hem türkmenistanlylaryň abadan durmuşynyň üpjün edilmegine gönükdirilen içeri syýasatyň käbir meselelerine garaldy.
Ilki bilen, Ministrler Kabinetiniň Başlygynyň orunbasary M.Meredow ýangyç-energetika toplumynyň kärhanalarynyň degişli döwürde ýerine ýetiren işleriniň netijeleri barada hasabat berdi.
Tebigy we ugurdaş gazy çykarmagyň dört aýlyk meýilnamasy 103,9 göterim, nebiti gaýtadan işlemegiň meýilnamasy 105,1 göterim, benzin öndürmegiň meýilnamasy 110,5 göterim, dizel ýangyjyny öndürmegiň meýilnamasy 105,3 göterim, polipropilen öndürmegiň meýilnamasy 122,3 göterim, çalgy ýaglaryny öndürmegiň meýilnamasy 100 göterim, suwuklandyrylan gazy öndürmegiň meýilnamasy 112,6 göterim ýerine ýetirildi.
Soňra hormatly Prezidentimiz Gurbanguly Berdimuhamedow Ministrler Kabinetiniň Başlygynyň orunbasary E.Orazgeldiýewe söz berdi, wise-premýer gözegçilik edýän pudaklarynda şu ýylyň dört aýynda geçirilen işleriň netijeleri hem-de sebitlerde alnyp barylýan möwsümleýin meýdan işleriniň barşy barada hasabat berdi.
Tutuş oba senagat toplumy boýunça önümleri öndürmegiň, işleri we hyzmatlary ýerine ýetirmegiň ösüşi 107,4 göterime deň boldy. Oba hojalyk we daşky gurşawy goramak ministrligi boýunça bu görkeziji 107,5 göterime, Suw hojalygy baradaky döwlet komiteti boýunça 106,6 göterime, «Türkmen atlary» döwlet birleşigi boýunça 105,4 göterime ýetirildi. Maýa goýumlaryny özleşdirmegiň meýilnamasy 149,9 göterim berjaý edildi.
Şu günler welaýatlarda gowaça ekişini üstünlikli tamamlamak üçin ähli zerur çäreler görülýär. Şol bir wagtda gögeriş alnan meýdanlarda agrotehniki kadalara laýyklykda hatarara bejergi işleri geçirilýär.
Şonuň bilen birlikde, güýzlük bugdaýa ideg etmek işleri dowam etdirilýär, şol sanda ösüş suwy tutulýar. Galla orujy kombaýnlary, awtoulaglary, kabul ediş bölümlerini möwsüme taýýarlamak işleri guramaçylykly alnyp barylýar.
Soňra döwlet Baştutanymyz Gurbanguly Berdimuhamedow Ministrler Kabinetiniň Başlygynyň orunbasary M.Çakyýewe söz berdi. Wise-premýer gözegçilik edýän düzümlerinde şu ýylyň ýanwar — aprel aýlarynda ýerine ýetirilen işleriň netijeleri barada hasabat berdi.
Hasabat döwründe senagat hem-de kommunikasiýa toplumynyň ministrlikleri we pudaklaýyn edaralary önüm öndürmegiň hem-de hyzmatlary ýerine ýetirmegiň meýilnamasyny 112,4 göterim ýerine ýetirdiler. Şunda 117,5 göterim ösüş gazanyldy.
Dokma senagaty ministrligi boýunça önüm öndürmegiň ösüşi 141,7 göterime barabar boldy. Şol sanda nah ýüplügiň önümçiliginiň görkezijisi 101,3 göterim, nah matalary öndürmegiň görkezijisi bolsa 102,1 göterime deň boldy. Çig ýüpek öndürmekde 109,2 göterim ösüş gazanyldy. Tikin we örme önümleriniň ösüşi 138,4 göterime deň boldy.
«Türkmenhimiýa» döwlet konserni boýunça önüm öndürmegiň ösüşi 138,6 göterime barabar boldy. Bu görkeziji azot dökünleriniň önümçiliginde 121,6 göterime deň boldy. Kaliý dökünlerini öndürmegiň meýilnamasy 100,7 göterim, tehniki ýoduň önümçiliginiň meýilnamasy bolsa 114,5 göterim ýerine ýetirildi.
Senagat we kommunikasiýa ministrligi boýunça hyzmatlary ýerine ýetirmegiň we önüm öndürmegiň ösüş depgini 108,9 göterime deň boldy. Gurnama demirbeton önümlerini öndürmekde ösüş 101,9 göterime, aýna önümleriniňki bolsa 101,7 göterime deň boldy.
«Türkmensenagat» agentliginde ýerine ýetirilen işleriň ösüşi 106,7 göterime deň boldy.
«Türkmenawtoulaglary» agentliginde ýerine ýetirilen hyzmatlaryň ösüşi 113,1 göterime, «Türkmendemirýollary» agentliginde 100,6 göterime, «Türkmenhowaýollary» agentliginde 116,9 göterime barabar boldy.
«Türkmendeňizderýaýollary» agentliginde ýerine ýetirilen işleriň ösüşi 157 göterime, «Türkmenaragatnaşyk» agentligi boýunça bolsa 106,8 göterime deň boldy.
Ulaglaryň ähli görnüşleri boýunça ýük daşamakda we ýolagçy gatnatmakda ösüş, degişlilikde, 107,8 göterim hem-de 101,2 göterim derejesinde üpjün edildi.
Soňra Ministrler Kabinetiniň Başlygynyň orunbasary Ç.Purçekow geçen dört aýyň dowamynda ýurdumyzyň gurluşyk, energetika ulgamlary we Aşgabat şäher häkimligi tarapyndan ýerine ýetirilen işleriň netijeleri barada hasabat berdi.
Aşgabat şäher häkimligi boýunça hasabat döwründe meýilnama 106,7 göterim ýerine ýetirildi hem-de 106,1 göterim ösüş gazanyldy.
Ýanwar — aprel aýlarynda Gurluşyk we binagärlik ministrliginiň önümçilik meýilnamasy 100,8 göterim berjaý edilip, 105 göterim ösüş üpjün edildi.
Energetika ministrligi boýunça önümçiligiň, ýerine ýetirilen işleriň we hyzmatlaryň meýilnamasy 103,6 göterim berjaý edildi.
Ministrler Kabinetiniň Başlygynyň orunbasary Ç.Gylyjow söwda ulgamynyň hem-de Senagatçylar we telekeçiler birleşmesiniň 2019-njy ýylyň ýanwar — aprel aýlarynda ýerine ýetiren işleriniň netijeleri barada hormatly Prezidentimiz Gurbanguly Berdimuhamedowa hasabat berdi.
Söwda we daşary ykdysady aragatnaşyklar ministrligi boýunça hasabat döwründe haryt dolanyşygynyň möçberi 17,9 göterim artdy. Şunda bölek satuw haryt dolanyşygynyň möçberi 15,8 göterim, lomaý söwdanyň möçberi bolsa 19,5 göterim ýokarlandy. Kärhanalarda öndürilen önümleriň möçberi 8,7 göterim artdy.
Türkmenistanyň Döwlet haryt-çig mal biržasy boýunça şu döwürde birža söwdalarynyň 82-si geçirilip, 9 müň 384 şertnama hasaba alyndy. Umumy girdejiniň möçberi 22,8 göterim köpeldi.
Türkmenistanyň Söwda-senagat edarasy boýunça ýerine ýetirilen hyzmatlaryň möçberi 8,6 göterim ýokarlandy.
Senagatçylar we telekeçiler birleşmesiniň kärhanalarynda senagat önümleriniň möçberi 28,3 göterim, oba hojalyk we azyk önümleriniň möçberi 4,6 göterim artdy.
Telekeçilige döwlet tarapyndan berilýän hemmetaraplaýyn goldawyň netijesinde milli ykdysadyýetimiziň bu pudagynda şu ýylyň dört aýynda eksportyň möçberi, hususan-da, azyk harytlarynyň eksporty 16,2 göterim, senagat önümleriniňki bolsa 9,2 göterim ýokarlandy.
Soňra Ministrler Kabinetiniň Başlygynyň orunbasary B.Abdyýewa gözegçilik edýän düzümlerinde şu ýylyň dört aýynda ýerine ýetirilen işler barada milli Liderimiz Gurbanguly Berdimuhamedowa hasabat berdi.
«Türkmenistan — rowaçlygyň Watany» ýylynda bellenen çäreleriň meýilnamasyny durmuşa geçirmegiň çäklerinde, dürli medeni çäreler, sergiler, döredijilik duşuşyklary we bäsleşikler, aýdym-sazly dabaralar guraldy.
Medeniýet ulgamynyň işgärleri daşary döwletlerde iş saparlarynda bolup, halkara çärelere gatnaşdylar. Aşgabatda işleýän diplomatik wekilhanalar bilen bilelikde ýurdumyzda birnäçe döredijilik çäreleri guraldy. Paýtagtymyzda we Mary şäherinde Saud Arabystany Patyşalygynyň Medeniýet günleri geçirildi.
GFR-iň Mangeým şäherinde «Margiana — Türkmenistanyň çäklerindäki bürünç asyrynyň şalygy» atly arheologiýa sergisi dowam edýär.
Ministrligiň we medeniýet ulgamynyň edaralarynyň internet saýtlarynda hormatly Prezidentimiz Gurbanguly Berdimuhamedowyň syýasatynyň netijeliligi, Türkmenistanda gazanylan ýokary sepgitler, ýurdumyzyň medeni durmuşy, syýahatçylyk ugurlary, taryhy ýadygärlikleri hakynda maglumatlar yzygiderli ýerleşdirilýär, ýurdumyzyň saglygy dikeldiş kuwwaty giňden wagyz edilýär.
Syýahatçylyk baradaky döwlet komiteti boýunça ösüş depgini geçen ýylyň degişli döwri bilen deňeşdirilende 128 göterime deň boldy.
Türkmen döwlet neşirýat gullugy tarapyndan kitap önümleriniň 123 görnüşi çap edildi, neşirýat harytlaryny öndürmek boýunça meýilnama 111,5 göterim berjaý edildi. «Galkynyş» kitap merkezi ýurdumyzyň kitaphanalaryny kitap önümleriniň 25 müň nusgalygy bilen üpjün etdi.
Oguzhan adyndaky «Türkmenfilm» birleşigi filmleriň birnäçesini surata düşürdi. Hasabatyň dowamynda köpçülikleýin habar beriş serişdeleriniň dürli ulgamlarda ýurdumyzyň ýeten belent sepgitlerini beýan etmek babatynda alyp barýan işleri hakynda hem habar berildi.
Ministrler Kabinetiniň Başlygynyň orunbasary P.Agamyradow gözegçilik edýän düzümlerinde 2019-njy ýylyň ýanwar — aprel aýlarynda ýerine ýetirilen işleriň netijeleri barada hasabat berdi. Döwlet Baştutanymyz Gurbanguly Berdimuhamedowyň başlangyjy esasynda bilim ulgamynda ýaýbaňlandyrylan özgertmeleriň çäklerinde onuň maddy-enjamlaýyn we usulyýet binýady berkidilýär, okuw maksatnamalary we okatmagyň 12 ýyllyk meýilnamasy kämilleşdirilýär. Öňdebaryjy tehnologiýalary ornaşdyrmak boýunça yzygiderli çäreler amala aşyrylýar.
Hasabat döwründe şu ýylyň dowamynda neşir edilmegi meýilleşdirilen okuw kitaplarynyň we gollanmalarynyň 200 görnüşinden 58-si çap edildi.
Ýurdumyzyň mekdep okuwçylary halkara ders bäsleşiklerde we taslama olimpiadalarynda üstünlikli çykyş edip, 83 medala eýe boldular. Talyp ýaşlarymyz bolsa dürli derejeli medallaryň 15-sini eýelemegi başardylar. Şeýle hem ýurdumyzyň umumybilim berýän orta we ýokary okuw mekdeplerinde bilim alýanlar halkara internet olimpiadalaryna gatnaşyp, degişlilikde, 19 we 61 medallara, diplomlara mynasyp boldular.
Hasabat döwründe bilim ulgamy boýunça halkara hyzmatdaşlygy ösdürmegiň çäklerinde 13 resminama gol çekildi. Ýaşlaryň arasynda sagdyn durmuş ýörelgelerini wagyz etmek boýunça degişli çäreler amala aşyryldy.
Hormatly Prezidentimiziň ylym ulgamyny kämilleşdirmek we ösdürmek boýunça öňde goýan wezipelerini üstünlikli ýerine ýetirmäge gönükdirilen anyk çäreler durmuşa geçirilýär.
«Saglyk» Döwlet maksatnamasyna laýyklykda, ýurdumyzyň saglygy goraýyş ulgamynda toplumlaýyn işler ýerine ýetirildi.
Milli Liderimiz Gurbanguly Berdimuhamedowyň degişli Kararyna laýyklykda, «Ýokanç däl keselleriň öňüni almak we olaryň garşysyna göreşmek» atly halkara maslahatyň ýokary guramaçylyk derejesi üpjün edildi. Maslahatyň dowamynda ýokanç däl kesellere garşy göreşmek boýunça ýetilen sepgitler üçin Türkmenistana Bütindünýä saglygy goraýyş guramasynyň ýörite güwänamasy gowşuryldy.
Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberi 122 göterim, ýerine ýetirilen hyzmatlardan we ýerlenen önümlerden alnan girdeji 120 göterim, şypahana hyzmatlaryndan alnan girdeji bolsa 121 göterim ýokarlandy.
Şeýle hem ýurdumyzda bedenterbiýäni we sporty, olimpiýa hereketini ösdürmek, bu ugurdaky halkara hyzmatdaşlygy pugtalandyrmak boýunça maksatnamalaýyn çäreler amala aşyrylýar.
Hasabat döwründe ýurdumyzda içerki ýaryşlaryň 55-si we köpçülikleýin sport çäreleriniň 30-sy geçirildi. Ýurdumyzyň talyplary halkara bäsleşikleriniň 55-sine, şol sanda dünýä çempionatlarynyň 7-sine, Aziýa çempionatlarynyň 14-sine, halkara bäsleşikleriň 34-sine gatnaşyp, jemi 106 medal eýelediler. Şolaryň 32-si altyn, 34-si kümüş we 40-sy bürünç medallardyr.
Şeýle hem wise-premýer döwlet Baştutanymyz Gurbanguly Berdimuhamedowyň sanly ykdysadyýetiň esaslary boýunça ýörite okuwlary guramak babatda beren tabşyryklarynyň ýerine ýetirilişi barada hasabat berdi.
Ministrler Kabinetiniň Başlygynyň orunbasary, daşary işler ministri R.Meredow Bitarap Türkmenistanyň daşary syýasat ugruny yzygiderli durmuşa geçirmegiň çäklerinde, şu ýylyň dört aýynda DIM-de ýerine ýetirilen işleriň netijeleri, şeýle hem döwlet Baştutanymyzyň ozal beren tabşyryklarynyň berjaý edilişi barada hasabat berdi.
Bellenilişi ýaly, milli Liderimiziň parasatly ýolbaşçylygynda ýurdumyz ikitaraplaýyn bolşy ýaly, köptaraplaýyn esasda, abraýly halkara hem-de sebitara guramalaryň çäklerinde dostluk we işjeň hyzmatdaşlyk gatnaşyklaryny ösdürýär.
Şunuň bilen baglylykda, ýokary derejedäki saparlara möhüm orun degişli bolup durýar. Şu ýylyň 20 — 21-nji fewralynda Owganystan Yslam Respublikasynyň Prezidentiniň Türkmenistana resmi sapary boldy. 17 — 19-njy martda bolsa Bahreýniň Patyşasy ýurdumyza döwlet sapary bilen geldi. Şeýle hem 16 — 18-nji aprel aralygynda Koreýa Respublikasynyň Prezidentiniň Türkmenistana döwlet sapary boldy. Mundan başga-da, 27 — 28-nji aprelde Russiýa Federasiýasynyň Tatarystan Respublikasynyň Prezidenti ýurdumyzda iş saparynda boldy.
Şeýle hem hormatly Prezidentimiz Gurbanguly Berdimuhamedowyň daşary ýurtlara boljak saparlaryna we beýleki döwletleriň ýolbaşçylarynyň ýurdumyza guraljak saparlaryna taýýarlyk işleri dowam edýär.
Mundan başga-da, ýanwar — aprel aýlarynda Türkmenistanda ÝHHG-niň Baş sekretary, Bütindünýä gümrük guramasynyň Baş sekretary, Halkara Energetika Hartiýasynyň Baş sekretary iş sapary bilen boldy. Şeýle hem beýleki abraýly halkara düzümleriň ýokary wezipeli wekilleriniň ýurdumyza saparlary guraldy.
Hasabatyň dowamynda şu döwürde DIM-niň üsti bilen Türkmenistana dürli derejedäki daşary ýurtlaryň wekiliýetleriniň 150-si geldi. Şol bir wagtyň özünde daşary ýurtlara ýurdumyzdan 216 wekiliýet ugradyldy. Maslahatlaryň we duşuşyklaryň hem-de beýleki çäreleriň 86-sy geçirildi. Halkara resminamalaryň 89-syna gol çekildi.
Daşary syýasat edaralarynyň derejesindäki geňeşmeler yzygiderli alnyp barylýar. Şu ýylyň dowamynda degişli ugur boýunça duşuşyklaryň 22-si geçirildi.
Şeýle hem ilçihanalaryň üsti bilen ikitaraplaýyn diplomatik gatnaşyklary giňeltmek we pugtalandyrmak boýunça degişli işler alnyp barylýar.
Daşary ýurtly hyzmatdaşlar bilen söwda-ykdysady we medeni-ynsanperwer gatnaşyklary mundan beýläk-de artdyrmak boýunça döwlet Baştutanymyz Gurbanguly Berdimuhamedowyň tabşyryklaryny ýerine ýetirmek maksady bilen, türkmen-gazak, türkmen-koreý, türkmen-fransuz hökümetara toparlarynyň mejlisleri geçirildi. «Türkmenistan — Ýewropa Bileleşigi», türkmen-britan söwda-senagat geňeşiniň maslahatlary boldy, türkmen-bahreýn, türkmen-koreý we türkmen-german işewürlik maslahaty geçirildi. Şunuň bilen birlikde, 5-nji aprelde Moskwada ykdysady hyzmatdaşlyk boýunça Hökümetara türkmen-rus toparynyň ýolbaşçylarynyň duşuşygy geçirildi.
Mejlisiň dowamynda döwlet Baştutanymyz Türkmenistanyň Fransiýa Respublikasyndaky Adatdan daşary we Doly ygtyýarly ilçisi Ş.Jumaýewi Türkmenistanyň Birleşen Milletler Guramasynyň Bilim, ylym we medeniýet meseleleri boýunça guramasynyň (ÝUNESKO) ýanyndaky Hemişelik wekili wezipesine bellemek hakyndaky hem-de Ykdysady hyzmatdaşlyk boýunça Hökümetara türkmen-rus toparynyň Türkmen böleginiň düzümini tassyklamak hakyndaky resminamalara gol çekdi we olary elektron resminama dolanyşyk ulgamy arkaly wise-premýere iberdi.
Hormatly Prezidentimiz Gurbanguly Berdimuhamedow mejlisi wideokonferensiýa görnüşinde dowam edip, Ministrler Kabinetiniň Başlygynyň orunbasary G.Myradowa söz berdi. Wise-premýer 2019-njy ýylyň ýanwar — aprel aýlarynyň makroykdysady görkezijileri barada hasabat berdi. Milli Liderimiziň ýolbaşçylygynda ýurdumyzyň ykdysadyýetiniň okgunly ösüşine gönükdirilen toplumlaýyn çäreleriň üstünlikli amala aşyrylmagy netijesinde, ähli pudaklaryň durnukly ösüşiniň üpjün edilýändigi bellenildi.
Hasabat döwründe jemi içerki önümiň ösüşi 6,2 göterim derejesinde saklandy.
Geçen ýylyň degişli döwri bilen deňeşdirilende, önüm öndürmegiň mukdary 6,1 göterim artdy. Ykdysady toplumyň pudaklarynda ýokary netijeler gazanyldy.
Dört aýyň jemleri boýunça bölek haryt dolanyşygynyň möçberi, 2018-nji ýylyň degişli döwri bilen deňeşdirilende, 19,1 göterim ýokarlandy.
Hasabat döwründe zähmet haklary, pensiýalar, döwlet kömek pullary we talyp haklary doly möçberde maliýeleşdirildi.
Rejelenen görnüşdäki Oba milli maksatnamasyny durmuşa geçirmegiň çäklerinde, durmuş maksatly desgalaryň 76-synyň, 205,4 müň inedördül metrden gowrak ýaşaýyş jaýlarynyň, inženerçilik ulgamlarynyň we beýleki desgalaryň gurluşyk işleri alnyp baryldy.
Hasabatda bellenilişi ýaly, milli ykdysadyýetimiziň ähli pudaklarynyň durnukly ösüşini üpjün etmek bilen baglanyşykly meseleleriň çözgüdine hemmetaraplaýyn we düýpli çemeleşilýändigi bellenildi. Şol bir wagtyň özünde hormatly Prezidentimiz Gurbanguly Berdimuhamedowyň ýolbaşçylygynda işlenip taýýarlanylan döwlet maksatnamalaryndan gelip çykýan wezipeleriň ýerine ýetirilmegine toplumlaýyn çemeleşilýär.
Şunuň bilen baglylykda, bu wezipeleriň üstünlikli çözülmegi ugrunda degişli düzümleriň sazlaşykly işleri üpjün edilýär. Şunda ähli pudaklara täzeçil usullaryň, häzirki zaman tejribeleriniň ornaşdyrylmagyna, hususan-da, sanly ykdysadyýetiň ösdürilmegine möhüm ähmiýet berilýär.
Soňra döwlet Baştutanymyz wideokonferensiýa görnüşinde hökümet agzalarynyň ählisine anyk tabşyryklary berdi.
Hormatly Prezidentimiz şu ýylyň dört aýynda ýurdumyzyň ykdysady görkezijileriniň, umuman, ähli pudaklaryň durnukly ösýändigini häsiýetlendirýändigini belläp, G.Myradowa ýüzlenip, ýurdumyzy ösdürmegiň döwlet maksatnamalarynyň ýerine ýetirilişine gözegçilik etmegiň hem-de bar bolan kemçilikleri düzetmek üçin teklipleri bermegiň wise-premýeriň garamagyndaky ýolbaşçylaryň gös-göni wezipe borjy bolup durýandygyny aýtdy.
Şeýle hem milli Liderimiz Gurbanguly Berdimuhamedow daşary ýurtlardan getirilýän harytlaryň ornuny tutýan önümleriň önümçiligini döretmek, öz önümlerimiziň iberilýän möçberini artdyrmak boýunça bellenen meýilnamalarymyzy ýerine ýetirmek üçin hem täsirli çäreleri görmegiň gerekdigini belledi.
Şeýle hem maliýe-bank ulgamynyň edaralarynyň sanly ulgamy ornaşdyrmak, döwlet eýeçiligindäki kärhanalary we desgalary hususylaşdyrmak hem-de paýdarlar jemgyýetlerine öwürmek babatdaky işlerini jikme-jik seljermeli.
Milli Liderimiz M.Meredowa nebitiň çykarylyşyny artdyrmak üçin halkara tejribede bar bolan oýlap tapyşlary, öňdebaryjy tehnologiýalary we usullary önümçilige giňden ornaşdyrmagy tabşyrdy.
Milli Liderimiz wise-premýere tabşyryklary berip, nebitgaz toplumynda ätiýaçlyklaryň bardygyny belläp, olaryň ulanylmagynyň ýangyç-energetika toplumynyň kuwwatyny doly amala aşyrmaga mümkinçilik berjekdigini aýtdy. Şunuň bilen baglylykda, hormatly Prezidentimiz Gurbanguly Berdimuhamedow Demirgazyk Goturdepe, Uzynada, Altyguýy we täze açylan beýleki nebit ýataklaryny çalt depginler bilen özleşdirmegiň möhümdigini belledi.
Bu babatda burawlamak we guýulary abatlamak üçin zerur bolan maddy-tehniki serişdeler bilen üpjün etmek, pudaga öňdebaryjy tehnologiýalary hem-de nebitiň çykarylyşyny artdyrmak üçin halkara tejribede synagdan geçen netijeli usullary, ylmy taýdan esaslandyrylan usullary önümçilige giňden ornaşdyrmak barada tabşyryklar berildi.
Milli Liderimiz nebitgaz toplumynyň önümçiligini dolandyrmak we halkara nebitgaz tejribesiniň gazananlaryny önümçilige ornaşdyrmak, häzirki döwrüň talaplaryny kanagatlandyrmak üçin täze ugurlaryň saýlanyp alynmalydygyny aýtdy.
Hormatly Prezidentimiz Gurbanguly Berdimuhamedow E.Orazgeldiýewe gowaça ekişiniň depginini ýokarlandyrmak üçin zerur çäreleri görmegi tabşyrdy. Döwlet Baştutanymyz garamagyndaky ministrligiň ýolbaşçylary bilen bilelikde ýygy-ýygydan etraplarda bolup, daýhan birleşiklerinde işleriň alnyp barlyşyny, ekişiň geçirilişini ýerinde görüp, berk gözegçilik etmek barada degişli görkezmeleri berdi.
Hormatly Prezidentimiz oba hojalyk toplumyny özgertmek boýunça biziň kabul eden maksatnamalarymyzyň durmuşa geçirilişi bilen ýerlerde tanşyp, daýhan birleşiklerine zerur bolan kömegi bermek babatda hem wise-premýere aýratyn görkezmeleri berdi.
M.Çakyýewe täze iş orunlaryny döretmek, ýurdumyzy senagat taýdan ösdürmek, daşary ýurtlardan getirilýän harytlaryň ornuny tutýan önümleri öndürmek boýunça netijeli işleri alyp barmak barada tabşyryk berildi. Eksporta iberýän harytlarymyzyň möçberini artdyrmak we sanly ulgamy ösdürmek boýunça köpräk işlemeli diýip, döwlet Baştutanymyz aýtdy.
Telekeçiler bilen alnyp barylýan işleri hem güýçlendirmeli. Iň täze, ýokary öndürijilikli enjamlar we innowasion tehnologiýalar ornaşdyrylan kärhanalary döretmeli. Umuman, biz senagat toplumynyň durnukly işlemegini we döwletimize girdeji getirmegini gazanmaly diýip, milli Liderimiz nygtady we wise-premýere bu ýagdaýy seljerip, işleri talabalaýyk ýola goýmak üçin zerur çäreleri görmegi tabşyrdy.
Milli Liderimiz ýurdumyzyň obalarynda durmuş maksatly desgalary gurmagyň depginini güýçlendirmek barada wise-premýer Ç.Purçekowa degişli tabşyryklary berip, sebitlerde döwrebap ýaşaýyş-durmuş düzümini döretmek boýunça maksatnamalaryň ýerine ýetirilişine hemişe gözegçilik etmegiň möhümdigini belledi.
— Siz elektrik energiýasynyň eksport edilýän möçberlerini artdyrmagyň üstünde hemişe işlemeli. Dünýä bazarynda oňa uly isleg bildirilýär. Şoňa görä-de, bu ugurda özümiz işjeňligimizi artdyrmaly — diýip, milli Liderimiz belledi.
— Ç.Gylyjow, sarp edilýän harytlaryň öndürilişini artdyrmak boýunça işleri dowam etmeli. Telekeçilik pudagyny ösdürmegi höweslendirmek maksady bilen, ykdysadyýetimiziň hususy pudagyna döwlet tarapyndan goldaw bermek, ýurdumyzyň eksport mümkinçiligini atdyrmak hem-de halkymyzyň hal-ýagdaýyny has-da ýokarlandyrmak maksady bilen, kiçi we orta telekeçilige maliýe hem-de maddy-tehniki taýdan kömek bermek üçin nobatdaky çäreleri taýýarlamaly — diýip tabşyryklary bermek bilen, döwlet Baştutanymyz şeýle hem pudaklarda sanly ulgamy ornaşdyrmagy dowam etmegi tabşyrdy.
Soňra milli Liderimiz Gurbanguly Berdimuhamedow B.Abdyýewa ýüzlenip, öňümizde köp sanly medeni çäreleriň we baýramçylyklaryň bardygyny aýtdy, wise-premýeriň ünsüni şu ýylyň «Türkmenistan — rowaçlygyň Watany» diýlip yglan edilmegi bilen bagly çäreleriň geçirilmegine çekdi. Şunuň bilen baglylykda, döwlet Baştutanymyz ýurdumyzyň habar beriş serişdeleriniň işleri babatda degişli görkezmeleri berdi.
Şeýle hem şu döwürde sportda ýeten üstünliklerimiz, türgenlerimiziň we sport toparlarymyzyň gazanan netijeleri giňden beýan edilmelidir. Ykdysadyýetimize sanly ulgamy ornaşdyrmak baradaky möhüm meseläni hem beýan etmegi dowam etmeli diýip, hormatly Prezidentimiz bu ugurda gazet-žurnallaryň, teleradioýaýlymlaryň işini işjeňleşdirmek boýunça tabşyryklary berdi.
Soňra döwlet Baştutanymyz P.Agamyradowa gözegçilik edýän ulgamlarynda gyzgalaňly döwrüň başlanmagy — orta mekdeplerde gutardyş synaglary, ýokary okuw mekdeplerinde bolsa, okuwlary tamamlaýyş hem-de giriş synaglarynyň geçirilýän döwri we beýleki çäreler bilen baglylykda tabşyryklary berdi.
Ähli okuw mekdeplerinde sanly ulgam boýunça täze sapaklary taýýarlamaly, şunda ýurdumyzyň Ylymlar akademiýasyna esasy orun degişlidir diýip, milli Liderimiz belledi.
Türgenlerimizi Olimpiýa oýunlaryna gatnaşmaga taýýarlamak hem aýratyn möhüm meseledir diýip, döwlet Baştutanymyz nygtady.
— R.Meredow, öňde köp sanly halkara çäreler we maslahatlar bar. Hemişe bolşy ýaly, biz bu çäreleri hem ýokary derejede geçirmelidiris — diýip, hormatly Prezidentimiz aýtdy.
Soňra döwlet Baştutanymyz Ministrler Kabinetiniň ähli agzalaryna ýüzlendi.
Bitarap döwletimiziň daşary syýasaty, ozalkysy ýaly, üýtgewsiz bolmagynda galýar. Bu bolsa Birleşen Milletler Guramasy, şeýle hem Ýewropada Howpsuzlyk we Hyzmatdaşlyk Guramasy, Ýewropa Bileleşigi, Şanhaý Hyzmatdaşlyk Guramasy, Garaşsyz Döwletleriň Arkalaşygy we Ykdysady Hyzmatdaşlyk Guramasy ýaly, beýleki halkara guramalar bilen, ozalkysy ýaly, hyzmatdaşlygyň giňden alnyp barylmalydygyny aňladýar diýip, milli Liderimiz aýtdy.
Garaşsyz döwletimiziň uzak möhletli maksatlaryna laýyk gelmegi biziň bu guramalar bilen alyp barýan hyzmatdaşlygymyzyň esasyny düzýär.
Ýurdumyzyň şol maksatlary bolsa energiýa howpsuzlygyny üpjün etmek, ekologiýa meselelerini çözmek, ulag üpjünçilik ulgamlaryny ösdürmek bilen baglydyr. Munuň özi ylmy we medeniýeti ösdürmäge, adam hukuklaryny we azatlyklaryny üpjün etmäge, ählumumy howpsuzlygy berkitmäge, mähriban halkymyzyň bähbitlerine dünýäde ylalaşygy hem-de durnukly ösüşi gazanmaga gönükdirilendir.
Garaşsyz döwletimiziň içeri syýasaty barada aýdylanda bolsa, şu ýylyň dört aýynyň netijeleri ätiýaçdaky daşarky we içerki serişdelerimiziň ýeterlik derejede bolmagy bilen birlikde, Hökümetiň alyp baran işiniň bize jemi içerki önümiň ýokary ösüş depginini saklap galmaga mümkinçilik berendigini görkezýär. Jemi içerki önümiň ýokary derejesi ykdysadyýetimiziň ähli pudaklarynyň diýen ýaly goşan oňyn goşandy bilen hem üpjün edildi.
Biz ygtybarly salgyt-býujet we pul-karz syýasatyny alyp barýarys. Netijede, hususy we döwlet üpjünçilik ulgamlaryna goýulýan maýa goýumlarynyň möçberleri artýar diýip, döwlet Baştutanymyz belledi.
Hasabat döwründe ortaça aýlyk zähmet haky 9,5 göterim köpeldi. Milli pulumyz manadyň hümmeti hem bir derejede durnukly saklanyp galýar. Garaşsyz Watanymyzyň ähli ýerlerinde köp sanly senagat we durmuş maksatly desgalar guruldy hem-de olaryň gurluşygy dowam edýär.
Ykdysadyýetimizi diwersifikasiýa ýoly bilen ösdürmegiň çäklerinde biz daşary ýurtlardan getirilýän harytlaryň ornuny tutýan önümleri özümizde öndürmek we öz önümlerimiziň eksporta iberilýän möçberlerini artdyrmak, şeýle hem elektron senagaty döretmek boýunça kabul eden döwlet maksatnamalarymyzy üstünlikli amala aşyrýarys diýip, hormatly Prezidentimiz Gurbanguly Berdimuhamedow nygtady.
Emma biziň kanagatlanarly netijeleri gazanandygymyza garamazdan, heniz üstünde işlemeli köp sanly meselelerimiz hem bar diýip, milli Liderimiz sözüni dowam etdi.
Şol meseleleri çözmek üçin döwlet maksatnamalaryny kabul etdik. Kemçilikleri aradan aýyrmak boýunça anyk wezipeleri kesgitledik. Biz bular barada Ministrler Kabinetiniň şu ýylyň birinji çärýeginiň jemlerine bagyşlanyp geçirilen mejlisinde jikme-jik aýtdyk. Bu wezipeleri biz doly ýerine ýetirmelidiris diýip, döwlet Baştutanymyz nygtady.
Biz şu gün Ministrler Kabinetiniň mejlisini bellenen wagtyndan öň geçirdik diýip, milli Liderimiz aýtdy. Sebäbi maý aýynda köp sanly möhüm syýasy we durmuş çärelerini geçirmegi göz öňünde tutýarys. Bu çäreleriň ählisini ýokary derejede geçirmek üçin, biz iş wagtymyzy dogry ulanmalydyrys diýip, hormatly Prezidentimiz nygtap, siz ertir gözegçilik edýän pudaklaryňyzda şu ýylyň 4 aýynda alnyp barlan işleriň jemleri boýunça ýygnaklary we maslahatlary geçirersiňiz diýip, wise-premýerlere tabşyryk berdi.
Bu çäreler Garaşsyz döwletimiziň durmuşynda uly ähmiýetli hem-de syýasy we durmuş taýdan örän möhüm wakalardyr. Şoňa görä-de, biz bu çäreleri ýokary derejede geçirmelidiris diýip, döwlet Baştutanymyz ýene bir gezek belledi.
Şunuň bilen hormatly Prezidentimiz Gurbanguly Berdimuhamedow Ministrler Kabinetiniň sanly wideoaragatnaşyk arkaly mejlisini tamamlap, ähli hökümet agzalaryna Watanymyzyň gülläp ösmegi ugrunda alyp barýan işlerinde uly üstünlikler arzuw etdi.


text:
Türkmenistanyň Saglygy goraýyş we derman senagaty ministrliginiň, Türkmenistanyň Gyzyl Ýarymaý milli jemgyýetiniň we Türkmenistanyň Zenanlar birleşiginiň Merkezi geňeşiniň «Inçekesele garşy göreş çärelerine jemgyýetçilik guramalaryny we raýat toparlaryny çekmek» boýunça bilelikdäki iş meýilnamasyna laýyklykda, Esenguly etrap hassahanasynda guralan çäre täsirliligi bilen tapawutlandy. Etrap hassahanasynyň, Türkmenistanyň Zenanlar birleşiginiň etrap geňeşiniň, Türkmenistanyň Gyzyl Ýarymaý milli jemgyýetiniň etrap şahamçasynyň bilelikde guran çäresine etrabyň çäginde ýerleşýän edara-kärhanalaryň ilkinji zenanlar guramalarynyň işjeň agzalary, etrabyň jemgyýetçilik guramalarynyň wekilleri gatnaşdylar.
Çärede zenan maşgalalarda inçekeseli wagtynda ýüze çykarmak we onuň öňüni almak, ene süýdüniň inçekesele garşy ähmiýeti, göwreli aýallarda inçekeseliň ýaýramagynyň öňüni almak boýunça çykyşlar diňlenildi. Şeýle hem Berkarar döwletimiziň bagtyýarlyk döwründe «Saglyk» döwlet maksatnamasynyň üstünlikli durmuşa geçirilişi, hormatly Prezidentimiziň «Türkmenistanyň dermanlyk ösümlikleri» atly ylmy-ensiklopedik eserinde görkezilýän ot-çöplerden peýdalanmagyň inçekeseliň öňüni almakdaky ähmiýeti, milli Liderimiziň halkymyzyň saglygyny gorap saklamak babatda edýän atalyk aladalary dogrusynda buýsançly gürrüňler edildi. Halkymyzyň baş saglygyny goramakda taýsyz tagallalary edýän Gahryman Arkadagymyzyň adyna alkyşly sözler aýdyldy.
Çäräniň dowamynda özara sorag-jogap alyşmalaryň bolmagy inçekesele garşy göreşmek we onuň öňüni almak boýunça köp zatlary bilmeklige ýardam etdi.
Arazgeldi GURBANÝAZOW.
Balkan» gazeti
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2019 Email: zenan@mail.com


text: Ir döwürde daýhançylyk bilen meşgullanyp ýören adam bolupdyr. Häsiýeti boýunça ol diýseň gagal, gaharjaň adam eken. Onuň at dakman iýen nahary, geýen geýimi, alan harydy az bolupdyr. Garaz, onuň göwnüne ýaraýmak gaty kyn düşüpdir. Ýöne, köplenç, onuň aýdany ugruna-da bolupdyr. Ol ähli zadyň gowy, kemsiz ýerine ýetirilmegini isläpdir. Onuň aýaly welin, zähmetsöýer, ýuwaş aýal eken. Adamsy näçe iňre, gagal we gaharjaň bolsa-da, onuň göwnüne ýetjek bolup, aranyny, ýadanyny bilmändir. Maşgalanyň abraýy diýip ir-ertirden gijagşama çenli hyzmat edip, wagtyň nähili geçendigini-de bilmändir.


text:
Öz okunyň we Günüň daşynda aýlanýan, Günden kiçi üçünji planeta.
Merkuriý, Wenera, Ýer planetalary Günüň töwereginde aýlanýarlar. («Fizika Kursy»)
, Ýere, göge erk edip-de soraýas, Taryhda gyzykly döwr etdi kanun. (N. Pomma, Saýlanan eserler)
Suwly giňişlikleriň, deňziň tersine gurulyk, gury giňişlik.
Ýere bakandan ýer gorkar. (nakyl)
Ýer doýman, är doýmaz. (nakyl)
Ýer gaty bolsa, öküz öküzden görer. (nakyl)
Ýer ala, ýurt ala. (nakyl)
Ýerden tapsaň, sanap al. (nakyl)
Ýer görki suw bolar, suw görki -- guw. (nakyl)
Biziň planetamyzyň gabygynyň üstki gaty, toprak.
Eziz sesini çykarman, dyrnagy bilen ýer dyrmady. (B. Kerbabaýew, Aýgytly ädim)
Bu ýerde ýüz gektardan gowrak ýer bize boýun egýär. («Bahar»)
Onuň bir daban ýeri üçin men janymy bermäge häzir. (B. Kerbabaýew, Aýgytly ädim)
Biriniň eýeçiliginde, garamagynda bolan peýdalanylýan territoriýa.
Derýa mawy lenta ýaly uzalyp, Owgan ýeri bilen arany bölýär. (A. Haýydow, Gök asman)
Özleriniň ulaglaryny ýoldan sowmaga ýer gözleýärler. (A. Gowşudow, Köpetdagyň eteginde)
Ýaşuly professor öz ýaşyna mahsus bolmadyk çakganlyk bilen ýerinden turdy. («Sowet edebiýaty» žurnaly)
Biri ýa-da bir zat eýelän, biri ýa-da bir zat bar bolan boşluk, daş-töwerek, giden giňişlik, uçastok.
Bu nähili oňat jaý, oňaýly ýer! (B. Kerbabaýew, Aýsoltan)
Ol ýerde ýazlyk bugdaýdan başga düme künji, nohut we gawun-garpyz ýaly ekinler-de emele gelýärdi. (A. Gowşudow, Mähri-Wepa)
Ýatmak üçin ýorgan-düşek ýazylan orun.
Gelniniň öz ýerini gaýyn enesi bilen çagalaryň arasynda salanyny gördüm. (M. Ibrahimow, Ol gün geler)
Gulluk wezipesi, kär.
Ol gowy ýerde işleýär.
Han küýli janyny emgemeli ýerinde tapylmaýardy. (A. Durdyýew, Han küýli)
Bir zadyň galdyran yzy.
Elimiň oda bişen ýeri bildirip dur.
Ol gyz gowy ýeriň maşgalasy ekeni.
seret göz
seret söz
Suw durmaýan ýapaşak ýer.
Ölen adama hormat goýlup aýdylýan söz düzümi.
Birine käýelende aýdylýan gargyş.
Ýaramy gozgama, ýer çeken! (B. Kerbabaýew, Aýgytly ädim)
Diýeniňi etdirjek bolup, hötjetlik etmek, öz diýeniňi tutmak.
Ýere ýüzin ýykylmak, serilmek.
Ýer ýuwutmak, ýer çekmek, ýitirim bolmak, ýok bolup gitmek.
Janygyp bir zat gözlemek.
Ýitiren zadyňy gözläp ýer sermenmek.
Bile bir ýerde ekin ekmek.
Erbet utandym; utanjymdan girere deşik tapmadym.
Ölmek.
Şeýle ýüz bilen ýaşandan, abraý bilen ýere dulanan ýagşy. (B. Kerbabaýew, Aýgytly ädim)
Ýok bolmak, ölmek.
Bir zat üçin gaty utanmak, utançly bolmak.
Çakdanaşa köp, örän köp, mygyldy (adam barada).
Her erde hereket ýere gurt düşen ýaly. (A. Kekilow, Saýlanan eserler)
Ýok etmek.
Duşmanlary ýere sokdum, Çekinmedim hiç bir zatdan. (Ata Salyh, Saýlanan eserler)
Ýüzin ýykmak, urup ýykmak.
Mynasyp ýigide durmuşa çykmak (aýal maşgala hakda).
Öz maşgalasynyň ýeriniň duşjagyny göz öňünde tutýandyr. («Sowet edebiýaty» žurnaly)
Çemi gelmek, wagty gelmek.
Ýeri gelende, bizem bir gezek oňa güleli ahyry! (B. Kerbabaýew, Aýgytly ädim)
Ýuwaşlyk bilen, hiç kime görünmän.
Çalt ýöremek, çalt ýöräp gitmek.
Gyrat ýeriň tanapyny külterleýär. («Görogly» eposy)
seret gäwüşemek


text:
9-10-njy oktýabrda 2017-de geçirilen Ýaşulylar Maslahatynda prezident Gurbanguly Berdimuhammedow elektrikden, gazdan, suwdan we duzdan peýdalanmagy ýuwaş-ýuwaşdan tölegli etmegiň maksada laýyk boljakdygyny aýtdy. Prezident Türkmenistanda ýyldan-ýyla ilatyň girdejisi ýokarlanýandygyny, uly möçberde iş orunlary döredilendigini we bu ýagdaý Türkmenist...
Awtor:
DrWaltBishop
(Talyp)
|
Kategoriýa: Habarlar |
12.10.2017 16:04
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#75)


text:
Merkezi bankyň walýuta göçümi
Türkiýäniň Merkezi banky(TCMB) banklaryň TCMB-den bir hepde möhlet bilen alýan walýutanyň depozit bilen berilýän prosent stawkasynyň göwrüminiň 9-njy iýuldan başlap aşaklatjakdygyny habar berdi
Türkiýäniň Merkezi bankynyň walýutanyň depozit bilen berilýän prosent stawkalary bilen baglanşykly beren beýanatynda dünýädäki we Türkiýedäki meseleler sebäpli banklaryň TCMB-den bir hepde möhlet bilen alýan walýutanyň depozit bilen berilýän prosent stawkalarynyň göwrümleriniň ertirden başlap dollar üçin 4 göterimden 3,5 göterime çenli, ýewro üçin 2 göterimden 1,5 göterime çenli aşakladandygy barada karar kabul edendigini mälim etdi.


text:
KOREÝA RESPUBLIKASYNYŇ PREZIDENTI BALKAN WELAÝATYNA BARDY
2019-njy ýylyň 18-nji aprelinde Türkmenistanyň Prezidenti Gurbanguly Berdimuhamedow Türkmenbaşynyň halkara howa menziline geldi. Biraz wagtdan soňra dabaraly çäre mynasybetli iki ýurduň Döwlet baýdaklary bilen bezelen kenarýaka şäheriniň howa menzlinde Koreýa Respublikasynyň Prezidentiniň howa gämisi gondy. Belent mertebeli myhmana ýokary derejede hezzet-hormat edildi.
Türkmenistanyň Prezidenti kärdeşini mähirli garşylady. Howa menzilinden Döwlet Baştutanlarynyň awtoulag kerweni Gyýanly şäherçesine ugrady, bu ýerde geçen ýylyň güýzünde polimer zawody işe girizildi.
Bahasy 3 milliard 400 million ABŞ dollary bolan bu taslama «Türkmengaz» Döwlet konserni tarapyndan daşary ýurtly «LG International Corp» we «Hyundai Engineering» (Koreýa Respublikasy), şeýle hem «TOYO Engineering Corporation» (Ýaponiýa) hyzmatdaş-kompaniýalary bilen birlikde durmuşa geçirildi. Kärhanada polimer materialyna ýokary temperaturada dürli goşundylaryň we dolduryjylaryň girizilmeginiň netijesinde alynýan polietileniň ýedi görnüşi we polipropileniň bäş görnüşi öndürilýändir.
Prezident Gurbanguly Berdimuhamedow we Mun Çže In Gyýanlydaky polimer zawodyna aýlanyp gördüler. Kärhananyň direktory Döwlet Baştutanlaryna bu iri senagat desgasynyň işiniň guramaçylygy hakynda gürrüň berdi.
Gyýanlydaky polimer zawodyna aýlanyp görmegiň çäklerinde ýygnananlaryň öňünde çykyş etmek bilen, Türkmenistanyň Prezidenti bu iri gazhimiýa toplumynyň gurluşygyna gatnaşan ähli hünärmenlere we gurluşykçylara minnetdarlyk bildirdi.
Döwlet Baştutanymyzyň belleýşi ýaly, köp ýyllaryň dowamynda koreý kompaniýalary Türkmenistanyň himiýa we energetika senagatynyň ösdürilmegine ähmiýetli goşant goşýarlar. Polietilen we polipropileniň önümçiligi boýunça nobatdaky bu häzirki zaman gazhimiýa toplumynyň ulanylyşa girizilmegi Türkmenistanyň we Koreýa Respublikasynyň arasyndaky ysnyşykly hyzmatdaşlygyň we barha berkeýän dostlugyň aýdyň subutnamasy bolup durýandyr.
Prezident Gurbanguly Berdimuhamedow desgalaryň gurluşygyny ekologiki düzümleriniň nazarda tutulmagy bilen iň öňdebaryjy tehnologiýalaryň ornaşdyrylmagy arkaly durmuşa geçirýän, ýokary hünär derejeli hünärmenleriň taýýarlygyny amala aşyrýan koreý işewürleriniň wekillerini, iri kompaniýalaryny geljegi uly türkmen bazarynda mynasyp garşylamaga şatdyrys hem-de netijeli we uzakmöhletleýin hyzmatdaşlyga gyzyklanma bildirýäris, diýip belläp geçdi.
Koreýanyň Prezidenti kärhananyň tehniki we tehnologiki enjamlaşdyrmasynyň derejesine ýokary baha berdi we energetiki toplumynyň köpsanly ugurlary boýunça Türkmenistanyň gyşarnyksyz öňdebaryjylygyny aýratyn belledi. Gazhimiýa toplumynyň işi bilen tanyşmaga döredilen mümkinçilik üçin minnetdarlyk bildirip, Mun Çže In iki ýurduň nebitgaz ulgamynda özarahyzmatdaşlyk etmek üçin ähmiýetli mümkinçilikleriniň bardygyny nygtady.
Gyýanlydaky polimer zawodyna aýlanyp göreninden soňra Koreýa Respublikasynyň Prezidenti halkara howa menziline ýola düşdi we Türkmenbaşydan ugrady.


text:
`Russiýa` Netijeler
Habarlar [581]
- Russiýa harby türgenleşik geçirýär
- Russiýa roketa synagyny geçirdi
- “Russiýa garşylyk görkezeris”
- Türkiýe-Russiýa gatnaşyklary özgerýär
- Ukraina Russiýa duýduryş berdi
- NATO-Russiýa çekeleşigi dartgynlaşýar
- Estoniýa Russiýa nota berdi
- NATO Russiýa çagyryş etdi
- Russiýa nebit önümçiligini artdyrdy
- Russiýa Belarussiýa kredit berer
- Russiýa Ysraýyla uçar iberdi
- Russiýa ýaraglanşyk bäsleşigine goşulmaz…
- Prezident Erdogan Russiýa bardy
- Russiýa Ortaýer deňizinden DAIŞ-e bombalady
- Si Szinpin resmi sapar bilen Russiýa bardy
- Russiýa bilen Belarus soňky ýyllaryň iň uly türgenleşigini geçirýär
- Türkiýe-Russiýa-Eýran üçtaraplaýyn maslahatyň 2-njisi Stambulda geçiriler
- Russiýa II Jahan urşynda nasistlere garşy gazanylan ýeňişiň 72 ýyllygyny belläp geçýär
- Siriýaly türkmenler Russiýa we Asada bagly güýçlere garşy söweşýär
- Russiýa II Jahan urşynda nasistlere garşy gazanylan ýeňişiň 72 ýyllygyny belläp geçýär


text:
Hormatly Prezidentimiz Gurbanguly Berdimuhamedow “Cifal” toparynyň prezidenti we baş direktory Žil Remini kabul etdi.
Fransiýanyň kompaniýasynyň ýolbaşçysy milli Liderimizi Garaşsyzlyk güni bilen tüýs ýürekden gutlap, ähli türkmen halkyna bagtyýarlyk we abadançylyk baradaky arzuwlaryny aýtdy. Žil Reminiň belleýşi ýaly, şu baýramçylyk günlerinde Aşgabatda bolmak onda uly kanagatlanma döredýär. Şunda hormatly Prezidentimiz Gurbanguly Berdimuhamedow tarapyndan alnyp barylýan netijeli syýasatyň Fransiýanyň we umuman, Ýewropanyň işewür toparlarynyň ýurdumyz bilen uzakmöhletleýin esasda hyzmatdaşlyk etmäge ýokary gyzyklanma bildirmegini şertlendirendigi nygtaldy.
Döwlet Baştutanymyz gutlaglar üçin myhmana minnetdarlyk bildirip, daşary ýurtly hyzmatdaşlar, ilkinji nobatda, hatarynda “Cifal” kompaniýasy bolan dünýäniň iri kompaniýalary bilen netijeli işewür gatnaşyklar üçin Türkmenistanyň hemişe açykdygyny belledi.
Žil Remi dünýä işewürligi üçin ýurduň durmuş-ykdysady taýdan depginli ösüşi bilen şertlendirilen türkmen bazarynyň örän özüne çekijidigini nygtap, milli Liderimiz tarapyndan başy başlanan uly möçberli düzümleýin taslamalary durmuşa geçirmäge fransuz hyzmatdaşlaryň örän işjeň gatnaşmaga ymtylýandygyny tassyklady.


text:
22 sáýіr men 29 sáýіr aralyǵynda 1 kýrs toptarynda toptyq ata-analar jınalysy óttі. Jınalystardy ótkіzý formalary kýratorlar ártúrlі: dóńgelek ústelder, dıskýssııalyq alańdar, aýyzsha jýrnaldar tańdap aldy, ata-analar jınalystarynyń jumysyna kolledj psıhology N. Býlegenova qatysty.E., Qostanaı q. JQB ýchaskelіk ınspektorlary Shalova K. B., Jantemırova G. Sh., dırektordyń TJ jónіndegі orynbasary Inertbaeva G. S. jáne bólіm meńgerýshіlerі. Bólegenova N.E. ata-analarmen trenıng jattyǵýlaryn daıyndady jáne ótkіzdі, aýtodestrýktıvtі mіnez-qulyqtyń aldyn alýǵa, jasóspіrіmderdіń daǵdarystyq jaǵdaıyna tolyq toqtaldy. Ata-analarǵa senіm telefondarynyń nómіrlerі kórsetіlgen usynystar daıyndady jáne taratty.
Ýchaskelіk ınspektorlar jasóspіrіmder qylmysynyń máselelerіn qozǵap, kámeletke tolmaǵan balalardy tárbıeleý jónіndegі mіndetterdі oryndamaǵany úshіn zań aldyndaǵy jaýapkershіlіk týraly ata-analardyń nazaryna jetkіzdі. Jasóspіrіmderdіń qoǵamdyq paıdaly qyzmetpen, sportpen jáne t. b. túrlerіmen qamtylýyna tıіstі baqylaý júrgіzý qajettіlіgі týraly. Jaýap tárbıe jumysy jónіndegі dırektor Inertbaeva G. S. ata-analardyń nazaryn stýdentterdіń іshkі tártіp erejelerіn saqtaý qajettіlіgіne , sabaq pen keshіkpeýge jol bermeýge, jasóspіrіmderge tıіstі baqylaýdy júzege asyrýǵa jáne kýratormen ózara іs-qımyl jasaýǵa aýdardy. Kafedra meńgerýshіsі.bólіmsheler emtıhan sessııasynyń bastalǵandyǵy týraly ata-analardyń nazaryna jetkіzdі.
22 sáýіr men 29 sáýіr aralyǵynda 1 kýrs toptarynda toptyq ata-analar jınalysy óttі. Jınalystardy ótkіzý formalary kýratorlar ártúrlі: dóńgelek ústelder, dıskýssııalyq alańdar, aýyzsha jýrnaldar tańdap aldy, ata-analar jınalystarynyń jumysyna kolledj psıhology N. Býlegenova qatysty.E., Qostanaı q. JQB ýchaskelіk ınspektorlary Shalova K. B., Jantemırova G. Sh., dırektordyń TJ jónіndegі orynbasary Inertbaeva G. S. jáne bólіm meńgerýshіlerі. Bólegenova N.E. ata-analarmen trenıng jattyǵýlaryn daıyndady jáne ótkіzdі, aýtodestrýktıvtі mіnez-qulyqtyń aldyn alýǵa, jasóspіrіmderdіń daǵdarystyq jaǵdaıyna tolyq toqtaldy. Ata-analarǵa senіm telefondarynyń nómіrlerі kórsetіlgen usynystar daıyndady jáne taratty.


text:
Şu gün Koreýa Respublikasynyň Prezidenti Mun Çže In döwlet sapary bilen Türkmenistana geldi.
Iki ýurduň Döwlet baýdaklary bilen bezelen paýtagtymyzyň Halkara howa menzilinde Koreýa Respublikasynyň Prezidentini ýurdumyzyň resmi adamlary garşyladylar. Belent mertebeli myhmanyň gelmeginiň hormatyna uçaryň ýanynda düşelen haly ýodasynyň gyrasynda Hormat garawulynyň esgerleri nyzama düzüldiler. Asylly däbe görä, milli lybasdaky oglan we gyz dostlukly ýurduň Baştutanyna gül desselerini gowşurdylar we koreý Liderine duz-çörek hödür edildi.
Koreýa Respublikasynyň Baştutanynyň ulag kerweni howa menzilinden motosikletçileriň hormat eskortunyň ugratmagynda sapar mahaly myhmanyň kabulhanasy ýerleşýän kaşaň “Oguzkent” myhmanhanasyna tarap ugrady.
Ertir — 17-nji aprelde Aşgabatda hormatly Prezidentimiz Gurbanguly Berdimuhamedow bilen Koreýa Respublikasynyň Prezidenti Mun Çže Iniň arasynda gepleşikler geçiriler. Onuň dowamynda döwletara gatnaşyklarynyň möhüm ugurlary ara alnyp maslahatlaşylar.
Aziýa — Ýuwaş umman sebitiniň döwletleri bilen gatnaşyklary hemmetaraplaýyn berkitmek ýurdumyzyň daşary syýasatynyň wajyp ugurlarynyň biri bolup durýar. Onda ählumumy bähbitlere laýyk gelýän netijeli hyzmatdaşlygy ösdürmek üçin ägirt uly mümkinçilikler bar. Dünýäniň ösen ýurtlarynyň hatarynda öňdäki orny eýeleýän Koreýa Respublikasy Türkmenistany özüniň wajyp we ygtybarly hyzmatdaşy hasaplaýar.
Bu gatnaşyklar deňhukukly we uzakmöhletleýin esasda ýola goýulýar. Ýokary derejede, şol sanda hökümetara we pudagara derejesinde geçirilýän yzygiderli duşuşyklar iki dostlukly ýurduň köpugurly gatnaşyklaryň giňeldilmegine hemmetaraplaýyn ähmiýet berýändigini tassyklaýar. Bu duşuşyklar ikitaraplaýyn gün tertibiniň möhüm meseleleri boýunça netijeli we işewür pikir alyşmalar bilen utgaşýar.
Şeýle hem Türkmenistanyň hem-de Koreýa Respublikasynyň Birleşen Milletler Guramasynyň we beýleki abraýly halkara hem-de sebitara düzümleriň çäklerinde birek-biregiň öňe sürýän oňyn başlangyçlaryny we tekliplerini goldamak arkaly, ikitaraplaýyn bolşy ýaly, köptaraplaýyn esasda netijeli hyzmatdaşlygy alyp barýandygyny nygtamak gerek. Biziň ýurtlarymyzyň parahatçylygy we howpsuzlygy berkitmek, suw, ulag hem-de energetika diplomatiýasy, durnukly ösüş ýaly möhüm meseleler boýunça garaýyşlarynyň ýakyndygyny ýa-da doly gabat gelýändigini bellemeli.
Soňky ýyllarda däp bolan dostlukly türkmen-koreý gatnaşyklary täze ösüşe eýe boldy we onuň üsti ýetirilýär. Hormatly Prezidentimiz Gurbanguly Berdimuhamedow Ministrler Kabinetiniň 12-nji aprelde geçirilen mejlisinde bu barada aýdyp, ykdysady ulgamdaky döwletara hyzmatdaşlygynyň bar bolan mümkinçiliklerini doly derejede amala aşyrmagyň zerurdygyna ünsi çekdi. Milli Liderimiz häzirki döwürde özara peýdaly gatnaşyklary, netijeli işewür duşuşyklaryny giňeltmek, maýa goýum işjeňligini artdyrmak, senagat toplumynda täze bilelikdäki taslamalary durmuşa geçirmek üçin ägirt uly mümkinçilikleriň bardygyny belledi.
Ýurdumyz milli ykdysadyýetimiziň döwrebaplaşdyrylmagyna hem-de köpugurly esasda ösdürilmegine, kuwwatly senagat düzümleriniň, dünýä bazarlarynda bäsdeşlige ukyply önümleriň önümçiligi boýunça döwrebap kärhanalaryň döredilmegine gönükdirilen giň möçberli maksatnamalary amala aşyrmak bilen, täzeçil we öňdebaryjy tehnologiýalary, oňyn tejribeleri giňden ornaşdyrmagy esasy ugur edinýär. Munuň özi Koreýa Respublikasynyň işewür we maliýe düzümleriniň wekilleri, şol sanda nebitgaz, dokma, lukmançylyk senagaty, gurluşyk pudagy, ulag hem-de aragatnaşyk, mineral serişdeleri gaýtadan işlemek, maglumat-kommunikasiýa tehnologiýalary ýaly düzümler bilen hyzmatdaşlyk üçin oňyn mümkinçilikleriň açylýandygyny äşgär edýär.
Şunuň bilen baglylykda, Söwda, ykdysady, ylmy we tehnologik hyzmatdaşlyk boýunça hökümetara türkmen-koreý toparynyň şu ýylyň fewral aýynda Seulda geçirilen 7-nji mejlisiniň netijeli häsiýete eýe bolandygyny bellemek zerurdyr. Şol günler Türkmenistanyň Söwda-senagat edarasy bilen Koreýanyň halkara söwda assosiasiýasynyň gatnaşmagynda işewürler maslahatynyň geçirilendigini bellemeli. Onuň jemleri boýunça Türkmenistanyň Senagatçylar we telekeçiler birleşmesiniň agzalary bilen koreý kompaniýalarynyň arasynda suw, oba hojalygy we beýleki ugurlar boýunça hyzmatdaşlyk etmek hakyndaky birnäçe resminamalara gol çekildi.
Ýeri gelende aýtsak, koreýanyň esasy kompaniýalary indi köp ýyllaryň dowamynda milli ykdysadyýetimiziň dürli pudaklarynda üstünlikli iş alyp barýarlar. Olar iri düzümleýin taslamalaryň, şol sanda nebithimiýa, gazy gaýtadan işleýän, awtoulag we beýleki ulgamlardaky taslamalaryň durmuşa geçirilmegine gatnaşýarlar. “Galkynyş” käninde tebigy gazy arassalaýan kärhananyň, Türkmenbaşydaky nebiti gaýtadan işleýän zawodlar toplumynda ýokary oktanly awtomobil benzinini öndürýän gurnamanyň, şeýle hem Gyýanly şäherçesinde polipropilen we polietilen öndürmäge niýetlenen zawodyň gurluşyklaryny mysal hökmünde getirmek bolar. Bu gün Türkmenistanyň jemgyýetçilik ulaglary parkynyň agramly bölegini koreý önümçiligi bolan awtomobiller tutýar. Ýapyk binalarda we söweş sungaty boýunça 2017-nji ýylda Aşgabatda geçirilen V Aziýa oýunlary üçin şolaryň uly tapgyry ýurdumyza getirildi.
Ynsanperwer ulgamdaky hyzmatdaşlyk türkmen-koreý gatnaşyklarynyň möhüm böleginiň biri bolup durýar. Onuň üstünlikli ösdürilmegine ikitaraplaýyn ähmiýet berilýär. Bilim, ylym hem-de medeniýet, syýahatçylyk we sport ulgamyndaky gatnaşyklaryň ýyl-ýyldan ösmegi munuň aýdyň subutnamasydyr. Koreýa Respublikasy bilen Merkezi Aziýa ýurtlarynyň arasynda dostluk gatnaşyklary assosiasiýasyna möhüm orun degişlidir. Ol sungat ussatlarynyň gatnaşmagynda festiwallaryň, konsertleriň, sergileriň, döredijilik wekiliýetlerini alyşmagyň medeni çärelerini guramakda möhüm orun eýeleýär.
«Merkezi Aziýanyň bahar festiwaly» atly giň möçberli çäräniň çäklerinde 20-nji martda Seulda açylan sergide Türkmenistanyň milli medeniýeti we sungaty görkezildi. Koreýanyň halkara alyşmalar gaznasy tarapyndan guralan bu festiwal Nowruzyň ÝUNESKO-nyň Adamzadyň maddy däl medeni mirasynyň sanawyna girizilmeginiň we Birleşen Milletler Guramasynyň Baş Assambleýasynyň bu senäni halkara baýramy hökmünde yglan etmeginiň 10 ýyllygyna bagyşlanyldy.
Umuman, munuň özi iki ýurduň öz ösüşinde hil taýdan täze tapgyra gadam goýan döwletara hyzmatdaşlygyny mundan beýläk-de çuňlaşdyrmaga bolan ikitaraplaýyn gyzyklanmalarynyň we oňa taýýardygynyň, hem-de Beýik Ýüpek ýoly eýýamyndan bäri gelýän köpasyrlyk dostluk we özara düşünişmek gatnaşyklaryna bolan özara ygrarlylygynyň aýdyň subutnamasydyr.
* * *
Şu gün “Oguzkent” myhmanhanasynyň maslahatlar zalynda Koreýa Respublikasynyň Prezidenti Mun Çže Iniň Türkmenistana döwlet saparyna gabatlanyp, iki ýurduň hökümet agzalarynyň, birnäçe ministrlikleriniň, pudaklaýyn dolandyryş edaralarynyň, ylym we bilim merkezleriniň ýolbaşçylarynyň gatnaşmagynda duşuşyk geçirildi.
Duşuşygyň dowamynda oňa gatnaşyjylar ikitaraplaýyn gatnaşyklaryň hem-de soňky ýyllarda iki ýurduň söwda-ykdysady we medeni-ynsanperwer pudaklardaky hyzmatdaşlygynyň okgunly ösüşiniň derejesini kanagatlanma bilen nygtadylar. Bellenilişi ýaly, bu gezekki ýokary derejede geçiriljek gepleşikler giň ugurlar boýunça döwletara gatnaşyklarynyň ösdürilmegine täze itergi berer.
Koreý wekiliýetiniň agzalary daşary ýurtly hyzmatdaşlaryň işi üçin Türkmenistanda amatly maýa goýum ýagdaýynyň döredilendigini belläp, Koreýa Respublikasynyň işewür toparlarynyň sazlaşykly ösýän we häzirki döwürde milli hem-de halkara ähmiýetli giň möçberli taslamalaryň durmuşa geçirilýän türkmen bazarynda öz orunlaryny pugtalandyrmaga bolan gyzyklanmalaryny beýan etdiler.
Ýangyç-energetika toplumyndaky hyzmatdaşlygy ösdürmegiň meseleleri ara alyp maslahatlaşmalaryň özenini düzdi. Şunuň bilen baglylykda, bu ugurdaky, hususan-da, nebiti hem-de gazy gaýtadan işlemek, gazhimiýa önümleriniň önümçiligi we nebithimiýa toplumy üçin hünärmenleri taýýarlamak ýaly taslamalaryň möhüm ähmiýetiniň bardygy bellenildi.
Şeýle hem taraplar ägirt uly mümkinçilikleri bolan işewür gatnaşyklary köpugurly esasda ösdürmek boýunça birnäçe anyk ugurlary ara alyp maslahatlaşdylar. Şonda ylmy-tehniki we tehnologiýa babatda tejribe alşylmagyna hem aýratyn üns berildi.
Bu ýere ýygnananlar ynsanperwer ulgamdaky özara gatnaşyklaryň ähmiýetini nygtap, ylym-bilim, saglygy goraýyş ugry boýunça hyzmatdaşlygy, şeýle hem iki ýurduň arasyndaky medeni gatnaşyklary mundan beýläk-de giňeltmegiň möhümdigini aýtdylar. Bellenilişi ýaly, Türkmenistan we Koreýa Respublikasy özboluşly ruhy hem-de maddy medeniýete baýdyr. Şunuň bilen baglylykda, bu ulgamdaky hyzmatdaşlygyň ösdürilmegi iki ýurduň halklarynyň ýakynlaşmagyny we dostluk gatnaşyklarynyň berkidilmegini şertlendirer.
Duşuşygyň ahyrynda dostlukly ýurduň wekiliýetiniň agzalary görkezilen myhmansöýerlik üçin hormatly Prezidentimiz Gurbanguly Berdimuhamedowa we Türkmenistanyň Hökümetine tüýs ýürekden hoşallyk bildirdiler. Şeýle hem olar gazanylan ylalaşyklaryň ýakyn wagtda durmuşa geçiriljekdigine hem-de Türkmenistan bilen Koreýa Respublikasynyň arasyndaky özara peýdaly däp bolan dostlukly gatnaşyklaryň işjeňleşdirilmegine hyzmat etjekdigine ynam bildirdiler.


text:
Wise-premýer, daşary işler ministri R.Meredowyň ýolbaşçylygyndaky Türkmenistanyň wekiliýeti 11 — 13-nji mart aralygynda Pakistan Yslam Respublikasynyň Yslamabat şäherine gulluk iş saparyny amala aşyrar. Iş saparynyň barşynda iki ýurduň Daşary işler ministrlikleriniň arasynda syýasy geňeşmeleri hem-de ikitaraplaýyn duşuşyklaryň birnäçesini geçirmek meýilleşdirilýär. Degişli resminama Prezident Gurbanguly Berdimuhamedow geçen hepde geçirilen hökümet mejlisinde gol çekdi.
Mejlisde habar berlişi ýaly, Yslamabatda Türkmenistan — Owganystan — Pakistan — Hindistan gaz geçirijisiniň gurluşygynyň taslamasyny durmuşa geçirmek boýunça işleri işjeňleşdirmek, degişli Ýolbaşçy komitetiň 27-nji martda Aşgabatda geçiriljek nobatdaky mejlisiniň gün tertibi bilen baglanyşykly meseleler ara alnyp maslahatlaşylar.
Şeýle hem elektrik energetikasy we telekommunikasiýalar ulgamlarynda hyzmatdaşlyk etmäge, şol sanda Türkmenistan — Owganystan — Pakistan ugry boýunça elektrik geçiriji we optiki-süýümli aragatnaşyk ulgamlaryny çekmegiň taslamalaryny durmuşa geçirmäge degişli meselelere garalar.
Ulag ulgamy hyzmatdaşlygyň ileri tutulýan ugurlarynyň biri hökmünde görkezildi. Şunuň bilen baglylykda, Owganystanyň, Türkmenistanyň we Pakistanyň ulag kuwwatyndan peýdalanmak bilen, Hazar deňzi arkaly Ýewropa çykmak mümkinçiliklerini ulanmakda täze ulag geçelgesini döretmek meselelerini ara alyp maslahatlaşmak meýilleşdirilýär. Şeýle hem Pakistan tarapynyň Özbegistan — Türkmenistan — Eýran — Oman hem-de Owganystan — Türkmenistan — Azerbaýjan — Gruziýa — Türkiýe ulag-üstaşyr geçelgelerine goşulmaga isleg bildirýändigi bellenildi.
Gurbanguly Berdimuhamedow özara bähbitlere hem-de tutuş sebit möçberinde abadançylygyň maksatlaryna kybap gelýän özara bähbitli hyzmatdaşlygy mundan beýläk-de işjeňleşdirmek üçin giň mümkinçilikleriň bardygyny belledi. Döredilen ygtybarly kadalaşdyryjy-hukuk binýady hem-de ýokary derejede yzygiderli geçirilýän duşuşyklaryň netijeleri boýunça gazanylan ylalaşyklar täze taryhy tapgyrda döwletara gatnaşyklary okgunly ösdürmek üçin berk esas bolup durýar.
Taraplaryň özara hoşmeýilli erk-islegi hem-de dürli ulgamlarda netijeli gatnaşyklary ösdürmäge bolan meýli bilelikdäki giň möçberli taslamalary durmuşa geçirmek üçin ähli şertleri döredýär. Gurbanguly Berdimuhamedow bular barada aýtmak bilen, Türkmenistan — Owganystan — Pakistan — Hindistan gaz geçirijisiniň gurluşygynyň hem-de Türkmenistan — Owganystan — Pakistan ugry boýunça elektrik geçiriji we optiki-süýümli aragatnaşyk ulgamyny çekmegiň taslamalaryny durmuşa geçirmegiň wajypdygyny aýratyn belledi.


text:
Türkmenistan — Malaýziýa: nebitgaz pudagynda hyzmatdaşlyk
Şu gün Türkmenistanyň nebitgaz toplumynyň dolandyryş binasynda Malaýziýanyň «Petronas» halkara kompaniýasynyň wekiliýeti bilen duşuşyk geçirildi. Wekiliýete kompaniýanyň wise-prezidenti we baş ýerine ýetiriji direktory Datuk Mohd Anuar Bin Taib ýolbaşçylyk edýär. Ol hyzmatdaşlygy has-da ösdürmek boýunça birnäçe teklipleri hödürledi.
Nygtalyşy ýaly, hormatly Prezidentimiz Gurbanguly Berdimuhamedow «Açyk gapylar» syýasatyny alyp baryp, ýurdumyzyň ykdysadyýetine daşary ýurt maýa goýumlaryny çekmäge hem-de daşary ýurtly hyzmatdaşlar bilen gatnaşyklary giňeltmäge, hususan-da, gazy çykarmak hem-de öndürmek babatda türkmen-malaýziýa hyzmatdaşlygyny pugtalandyrmaga aýratyn üns berýär.
2016-njy ýylda Türkmenistanyň Baştutanynyň Malaýziýa bolan resmi saparynyň barşynda ileri tutulýan birnäçe ugurlar boýunça, şol sanda iki ýurduň ykdysadyýeti üçin ähmiýetli bolan ýangyç-energetika toplumynda hyzmatdaşlygy işjeňleşdirmek barada ylalaşyklar gazanyldy. «Petronas» kompaniýasy hem bu hyzmatdaşlyga uly goşant goşýar.
Bu halkara nebitgaz kompaniýasy Hazar deňzinde ýalpaklygyň 1-nji toplumynyň önümlerini paýlaşmak hakynda baglaşylan 26 ýyllyk şertnamanyň esasynda ýurdumyzda 22 ýyldan gowrak wagt bäri işleýär. «Petronas» Türkmenbaşy şäherinden günorta-günbatara tarap 80 kilometrlikde ýerleşen bu ýerlerde gazy agtaryp tapmaga, ýatagy işläp taýýarlamaga we gazyp almaga ABŞ-nyň 10,7 milliard dollaryna golaý maýa goýdy. Häzir bu ýerde gaz kondensatynyň gije-gündizleýin ortaça önümçiligi 3 müň 500 tonnadan gowrakdyr, 2019-njy ýylda kompaniýa bu görkezijini 4 müň 129 tonna çenli artdyrmagy maksat edinýär.
1998-nji ýyldan başlap kompaniýa «Petronas» Tehnologiýa uniwersitetinde bilim aljak Türkmenistanyň orta mekdepleriniň uçurymlary üçin halkara bilim maksatnamasyny amala aşyrýar. Bu ýokary okuw mekdebi, şeýle hem bilim bermek we barlag işlerini alyp barmak üçin oňaýly ýagdaýlary döretmek maksady bilen, ýurdumyzyň Halkara nebit we gaz uniwersiteti bilen özara düşünişmek we hyzmatdaşlyk hakynda Ähtnama gol çekdi.
Datuk Mohd Anuar Bin Taibiň belleýşi ýaly, «Petronas» Türkmenistan bilen gatnaşyklara buýsanyp, ýurduň degişli edaralary bilen netijeli hyzmatdaşlyk edýär. Nebite we gaza baý türkmen känleri maýa goýumlary hem-de netijeli hyzmatdaşlyk üçin uly mümkinçilikleri açar diýip, myhman hormatly Prezidentimiz Gurbanguly Berdimuhamedowa «Petronas» kompaniýasy bilen hyzmatdaşlyga berýän ünsi üçin çuňňur hoşallygyny aýdyp, geljekde hem gury ýerde we Hazar deňziniň türkmen böleginde barmasy kyn bolan ýataklary gözläp tapmak, işläp taýýarlamak babatda öňdebaryjy, ýokary netijeli tehnologiýalary hödürlemäge taýýarlygy beýan etdi.
Şunuň bilen baglylykda, duşuşygyň barşynda kompaniýanyň wekilleri Türkmenistan bilen ylalaşyklary uzaltmak hakyndaky meseläni gozgadylar, şeýle hem nebithimiýa ulgamynda hyzmatdaşlyga gyzyklanmalaryny beýan etdiler. Geçen ýylyň oktýabrynda döwlet Baştutanymyzyň gatnaşmagynda dabaraly ýagdaýda açylan Gyýanlydaky polietilen we polipropilen öndürýän döwrebap toplumyň binýadynda hyzmatdaşlyk etmäge isleg bildirilýändigi aýdyldy.
Bellenilişi ýaly, ýokary hilli eksport ugurly önümleriň önümçiligini ugur edinýän gazy gaýtadan işleýän senagaty ösdürmegiň daşary ýurtly maýadarlar bilen hyzmatdaşlygyň möhüm ugurlarynyň biri bolup durýandygy bellenildi.
Ýakyn wagtda ýurdumyzda gazhimiýa önümlerini öndürýän, şol sanda pes dykyzlykdaky polietilen, polipropilen, poliwinilasetat, poliwinilhlorid, metanol, suwukhlor, natriniň sulfatyny öndürýän täze kuwwatlyklary döretmek boýunça birnäçe taslamalary amala aşyrmak meýilleşdirilýär. Şeýle hem taraplar hormatly Prezidentimiz Gurbanguly Berdimuhamedowyň üstünlikli ýöredýän ýangyç-energetika syýasaty bilen baglylykda özara bähbitli hyzmatdaşlygyň beýleki ugurlaryny hem ara alyp maslahatlaşdylar.
TDH


text:
[bi:derek]
Hiç zada ýaramaýan, dereksiz, netijesiz, peýdasyz, baş.
Biderek ýere pul sarp edesim gelenok diýipdir. (Myraly)
Bir okuň-a biderek gidendir, jigi! (J. Akyýew, Mergeniň Ogly)
Asyl hiç kim bilen arasy saz däl, Hemişe görünýär biderek ýerde. (K. Gurbannepesow, Soldatyň Ýüregi)
Biderek zat üçin tutup dawany, Maňa garşy öjükdirýär obany. («Sowet edebiýaty» žurnaly)
Ýok, ýok, biderek gürrüň, ygtyýar agada bolsa, munuň ganyny içer. (M. Ibrahimow, Ol gün geler)
Soňuna çekimli ses bilen başlanýan goşulmalar ýa-da -räk goşulmasy goşulanda, sözüň soňundaky dymyk çekimsiz degişli açyk çekimsizine öwrülýär.
Meselem biderek - bideregi.


text:
Ýaý bilen atylýan, ujy peýkamly uzyn göni çybyk.
Tüpeň, pulemýot, rewolwer we ş. m. ýaraglarda atmak üçin içi däriden doldurylan, agzyna gurşun dykylan peşeň.
Indi sekiz sany döwekçi hatara durýardy, olaryň baryny ýeke ok bilen ýatyrmak boljakdy. (A. Gowşudow, Mähri-Wepa)
Biziň yzymyzdan atylan okuň iki sansy maşynyň gapdal demirine degdi. (G. Kulyýew, Köpetdagyň Aňyrsynda)
Okgun ýürek bolsa, ol hem kär etmez. (B. Kerbabaýew, Aýlar)
Menlik ýöňkemaniň -um, -umyz, senlik ýöňkemäniň -uň, -uňyz goşulmalary goşulýar.
Meselem ok - okum, okuň.
seret göz
Ol gözünde oky bolsa meni urjak, ol maňa duşman. (A. Gowşudow, Köpetdagyň eteginde)
seret degmek
Enäniň soňky sözi Aýgüle ok bolup degdi. («Sowet edebiýaty» žurnaly)
Her sözi ok bolup degdi janyma. (N. Pomma, Saýlanan eserler)
Göni, dogry.
Annagulynyň ýüregine Altynyň ok ýaly kirpikleri, sanjylan ýaly boldy. (A. Durdyýew, Saýlanan eserler)
Çalt, ýyndam.
Hiňlenip, ol agaçdan -ol agaja ok ýaly atýlyp barýar, ýoldaşlaryna elini bulaýar. (A. Durdyýew, Saýlanan eserler)
Ok ýagdyrmak, atyp başlamak.
Iki ujuna tigir geýdirilýän steržen tigirleri birleşdirýän uzyn demir.
Traktoryň tormoz waliginiň uly we kiçi oklaryny hem degişdirmek zerurdyr. («Sowet Türkmenistany» gazeti)
Azal, araba we ş. m. ýaly gurallarda boýutyryga dakylýan uzyn göni agaç.
Azalyň oky ýerinde bolsa-da, tutawajy çykypdyr, demri poslapdyr. (B. Kerbabaýew, Aýgytly ädim)
Menlik ýöňkemaniň -um, -umyz, senlik ýöňkemäniň -uň, -uňyz goşulmalary goşulýar.
Meselem ok - okum, okuň.


text:
Türkmenistanyň Prezidenti Gurbanguly Berdimuhamedow 14-nji fewralda ýurduň jemgyýetçilik-syýasy guramalarynyň hem-de medeniýet ulgamynyň wekilleri bilen bolan duşuşygynda görnükli türkmen şahsyýetleriniň adyny ebedileşdirmek bilen bagly wezipä degdi. Milletiň Lideriniň aýdyşy ýaly, Aşgabadyň merkezinde ýerleşýän «Ylham» seýilgähinde dünýä ylmynyň, ...
Awtor:
gyzgyn
(Talyp)
|
Kategoriýa: Habarlar |
14.02.2019 21:20
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#322)


text:
Halkara zenanlar güni mynasybetli “Ene mähri” atlary dakyldy we pul sylaglary gowşurylar
Hormatly Prezidetimiz Gurbanguly Berdimuhamedow geçiren Hokümet maslahatynda Halkara zenanlar güni mynasybetli Türkmenistanyň “Ene mähri” diýen hormatly adyny dakmak hakynda Permana we ýurdumyzyň aýal-gyzlaryna Türkmenistanyň Prezidentiniň adyndan pul sylaglaryny gowşurmak hakynda Buýruga gol çekdi.
Türkmenistanyň Prezidentiniň adyndan we tabşyrmagy boýunça hormatly ada mynasyp bolan zenanlara “Ene mähri” nyşanyny 7-nji martda jemgyýetçilik guramalarynyň merkezinde Mejlisiň başlygy A. Nurberdiýewa dabaraly ýagdaýda gowşurar. Milli Liderimiz şeýle hem aýratyn mätäçlik çekýän köp çagaly maşgalalara şol gün täze jaýlaryň açaryny gowşurmagy tabşyrdy.
TDH


text:
Saýlawlar - 2017
01.02.2017 | Türkmenistana ÝHHG-niň topary geldi
Şu gün Türkmenistanda Saýlawlary we sala salşyklary geçirmek baradaky Merkezi toparda Ýewropada howpsuzlyk we hyzmatdaşlyk guramasynyň Demokratik institutlary we adam hukuklary boýunça edarasynyň agzalary bilen duşuşyk boldy. Olar 12-nji fewralda geçiriljek Türkmenistanyň Prezidentligine saýlawlaryna taýýarlyk görmegiň we geçirmegiň barşyna baha bermek üçin paýtagtymyza geldiler.
01.02.2017 | GDA-nyň Synçylar toparynyň agzalary dalaşgärleriň ynanylan wekilleri bilen duşuşyklary dowam edýärler
GDA-nyň Synçylar toparynyň Ştabynyň ýolbaşçysy Ý.Sloboda Türkmenistanyň Demokratik partiýasynyň ýolbaşçy düzümi bilen duşuşyk geçirdi. Onda häzirki döwürde geçýän jemgyýetçilik-syýasy çäräniň meseleleri ara alnyp maslahatlaşyldy.
01.02.2017 | Maryda saýlawçylaryň Serdar Jelilow bilen duşuşygy geçirildi
Şu gün bu ýerde saýlawçylaryň ýokary döwlet wezipesine dalaşgär -- Ahal welaýatynyň ykdysadyýet we ösüş müdiriýetiniň başlygy Serdar Jelilow bilen duşuşygy boldy.
01.02.2017 | Süleýmannepes Nurnepesow Lebap welaýatynyň saýlawçylary bilen duşuşdy
Şu gun Lebap welaýatynyň merkezinde saýlawçylaryň Türkmenistanyň Prezidenti wezipesine dalaşgär – “Türkmenhimiýa” döwlet konserniniň “Garabogazsulfat” önümçilik birleşiginiň baş direktory Süleýmannepes Nurnepesow bilen duşuşygy boldy.
01.02.2017 | Durdugylyç Orazow Daşoguz welaýatynyň saýlawçylaryny saýlawlaryň öň ýanyndaky maksatnamasy bilen tanyşdyrdy
Şu gün Daşoguz welaýatynyň döwlet drama teatrynda Türkmenistanyň Prezidentligine dalaşgär – Agrar partiýanyň Mary welaýat komitetiniň başlygy Durdugylyç Orazow bilen ýurdumyzyň demirgazyk welaýatynyň saýlawçylarynyň duşuşygy boldy.
31.01.2017 | Paýtagtymyzyň saýlawçylary 2-nji fewralda Serdar Jelilow bilen duşuşarlar
Merkezi saýlaw toparynyň habar berşi ýaly, 2017-nji ýylyň 2-nji fewralynda sagat 10-da Aşgabat şäher häkimliginiň “Mekan” köşgünde saýlawçylaryň Türkmenistanyň Prezidenti wezipesine dalaşgär Serdar Jelilow bilen duşuşygy geçiriler.
31.01.2017 | Saýlawçylaryň dykgatyna
2017-nji ýylyň 2-nji fewralynda sagat 10-da Aşgabat şäher häkimliginiň “Mekan” köşgünde saýlawçylaryň Türkmenistanyň Prezidenti wezipesine dalaşgär Serdar Jelilow bilen duşuşygy bolar.
31.01.2017 | Dalaşgär Meretdurdy Gurbanow Aşgabatda saýlawçylar bilen duşuşdy
Aşgabat şäheriniň häkimliginiň “Mekan” köşgünde saýlawçylaryň döwlet Baştutany wezipesine dalaşgärleriň biri – Daşoguz welaýatynyň häkiminiň orunbasary Meretdurdy Gurbanow bilen duşuşygy boldy. Bu ýere ýerli häkimiýet edaralarynyň ýolbaşçylary, hormatly ýaşulular, jemgyýetçilik guramalarynyň, kärhanalaryň zähmekeşler toparlarynyň, köpçülikleýin habar beriş serişdeleriniň wekilleri, ýaşlar ýygnandylar.
30.01.2017 | Meretdurdy Gurbanow Mary welaýatynyň saýlawçylary bilen duşuşdy
Şu gün Mary welaýatynyň merkezinde Türkmenistanyň Prezidenti wezipesine dalaşgär – Daşoguz welaýatynyň häkiminiň orunbasary Meretdurdy Gurbanow bilen duşuşyk boldy. Duşuşyk M.Kemine adyndaky döwlet teatrynda geçdi. Oňa ýerli häkimiýet düzümleriniň, edaralaryň we guramalaryň wekilleri, hormatly ýaşulular, ýaşlar we köpçülikleýin habar beriş serişdeleriniň wekilleri gatnaşdylar.
30.01.2017 | Lebap welaýatynyň saýlawçylarynyň Serdar Jelilow bilen duşuşygy boldy
Şu gün Türkmenabat şäheriniň häkimliginde Lebap welaýatynyň saýlawçylarynyň Türkmenistanyň Prezidenti wezipesine dalaşgär – Ahal welaýatynyň ykdysadyýet we ösüş müdiriýetiniň başlygy Serdar Jelilow bilen duşuşygy boldy. Onuň saýlawlaryň öüňsyrasyndaky maksatnamasy bilen tanyşmak üçin ubu ýere ýerli häkimiýet düzüminiň ýolbaşçylary, edaralaryň we kärhanalaryň işgärleri, daýhan birleşikleriň zähmetkeşleri, jemgyýetçilik guramalaryň we köpçülikleýin habar beriş serişdeleriniň wekilleri we hormatly ýaşulular, ýaşlar ýygnandylar.


text:
TESWIRLEMELER
Pudaklaýyn forumlar — 2018: ýangyç-energetika toplumynyň gazananlary we geljegi
Geçen duşenbe güni, 17-nji dekabrda ýurdumyzyň ýolbaşçy düzüminiň wekilleri bilen geçiren wideoşekilli iş maslahatynda hormatly Prezidentimiz Gurbanguly Berdimuhamedow ýurdumyzda yzygiderli geçirilýän halkara derejeli pudaklaýyn işewür forumlaryň möhümdigine ünsi çekdi. Milli Liderimiz dünýä bileleşiginde Türkmenistanyň abraýyny artdyrmak, milli ösüşde üstünlikli we gazanylanlary dünýä ýaýmak, daşarky bazarlara ýurdumyzyň harytlaryny çykarmak hem-de eksport kuwwatyny artdyrmak üçin sergi-kongresler işiniň ähmiýetiniň uludygyny belleýär.
Döwlet Baştutanymyzyň belleýşi ýaly, halkar...


text:
Medeniýet
27.06.2019 | Garaşsyz, hemişelik Bitarap Türkmenistanyň ähli halkyna
Sizi «Türkmenistan — rowaçlygyň Watany» ýylynda uly şatlyk-şowhun bilen bellenýän Medeniýet we sungat işgärleriniň hem-de Magtymguly Pyragynyň şygryýet güni mynasybetli tüýs ýürekden gutlaýaryn! Size berk jan saglygyny, maşgala abadançylygyny, döredijilik äleminde hemişe rowaçlyklary arzuw edýärin!
26.06.2019 | «Medeniýet hepdeligi — 2019» sungatyň täze eserleri bilen baýlaşdy
Welaýatda türkmen jemgyýetiniň ägirt uly döredijilik kuwwatyny beýan edýän hem-de halkymyzyň ruhy durmuşynyň köptaraply öwüşginini görkezýän Medeniýet hepdeliginiň çäreleri dowam edýär.
25.06.2019 | Medeniýet hepdeligi—2019: dördünji gün
Şu günler Magtymguly etraby uly we köpöwüşginli döredijilik baýramçylygyna beslenýär. Şol ýerde geçirilýän Medeniýet hepdeliginiň dördünji gününiň maksatnamasy türkmen halkynyň maddy däl medeni mirasyny öwrenmek meselelerine bagyşlanan ylmy-amaly maslahaty, bagşy-sazandalaryň çykyşlaryny hem-de Balkan we Daşoguz welaýatlarynyň sungat ussatlarynyň gatnaşmagyndaky konserti öz içine aldy.
24.06.2019 | Medeniýet hepdeligi-2019: üçünji gün
Balkan welaýatynda geçirilýän döredijilik forumynyň şu günki güni mazmun taýdan köpdürlüdir. Onuň maksatnamasyna milli medeniýetimiziň köpdürlüligini açyp görkezýän çäreler goşuldy. Olary taryh we häzirki döwür, gözbaşlar we dowamatlylyk ýaly umumy mazmun bilen birleşdirip bolar.
23.06.2019 | Balkan welaýatynda Medeniýet hepdeligi — 2019 çäresi badalga aldy
Şu gün Magtymguly etrabynyň dolandyryş merkezinde «Medeniýet hepdeligi — 2019» çäresiniň açylyş dabarasy boldy. Hormatly Prezidentimiz Gurbanguly Berdimuhamedowyň başlangyjy bilen ýurdumyzyň dürli welaýatlarynda geçirilýän giň gerimli döredijilik forumy halkymyzyň ruhy baýlygyny gorap saklamaga we artdyrmaga gönükdirilendir.
22.06.2019 | Balkan welaýatynda geçirilýän Medeniýet hepdeligine gatnaşyjylara
Sizi Balkan welaýatynda geçirilýän Medeniýet hepdeliginiň dabaraly açylmagy mynasybetli tüýs ýürekden gutlaýaryn! Size berk jan saglyk, maşgala abadançylygyny, döredijilikli işleriňizde uly üstünlikleri arzuw edýärin!
18.05.2019 | Türkmenistanyň Konstitusiýasynyň we Döwlet baýdagynyň gününiň hormatyna aýdym-sazly dabaralar
Şu gün paýtagtymyzyň gözel ýerinde, açyk asmanyň astynda Türkmenistanyň Konstitusiýasynyň we Döwlet baýdagynyň güni mynasybetli ählihalk baýramçylygyna bagyşlanan döredijilik agşamy — dabaraly konsert geçirildi.
16.05.2019 | Türkmenistanda GDA gatnaşyjy döwletleriň döredijilik we ylmy intelligensiýasynyň ХIV forumy öz işini tamamlady
Şu gün paýtagtymyzda Türkmenistanyň Garaşsyz Döwletleriň Arkalaşygynda başlyklyk etmeginiň çäklerinde geçirilen GDA gatnaşyjy döwletleriň döredijilik we ylmy intelligensiýasynyň ХIV forumy öz işini tamamlady.
15.05.2019 | Türkmenistanda GDA gatnaşyjy döwletleriň döredijilik we ylmy intelligensiýasynyň XIV forumy geçýär
Şu gün paýtagtymyzda Türkmenistanyň Garaşsyz Döwletleriň Arkalaşygynda başlyklyk etmeginiň çäklerinde geçirilýän GDA gatnaşyjy döwletleriň döredijilik we ylmy intelligensiýasynyň XIV forumy öz işine başlady.
21.04.2019 | Türkmenistanda Saud Arabystanynyň Medeniýet günleri tamamlandy
Şu gün Döwlet medeniýet merkeziniň Mukamlar köşgünde sungat ussatlarynyň bilelikdäki konserti boldy, ol Saud Arabystany Patyşalygynyň Türkmenistandaky Medeniýet günleriniň ajaýyp jemlenmesine öwrüldi.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
NAHARLANMA MEDENIÝETIMIZ: SEMIZ DOÝA-GANA IÝMITLENMEÝÄN ILAT
Birleşen Milletler Guramasynyň Azyk we Oba-hojalyk programmasynyň (FAO) geçen ýylyň 4-nji dekabrynda ýaýradan täze hasabatynda Türkmenistanda 0,3 million adamyň ýa-da ilatyň 5,5%-niň doýa-gana naharlanmaýandygy aýdylýar. Bu görkeziji Täjigistanda 2,6 million adama ýa-da ilatyň 30,1%-ne, Özbegistanda 1,9 million adama ýa-da ilatyň 6,3%-ne, Gyrgyzystanda 0,4 million adama ýa-da ilatyň 6,4%-ne barabardyr.
Ilki bilen, şu hasabat üçin statistiki görkezijileri halkara guramasyna aýan eden döwlet edaralaryna sagbolsun aýdasym gelýär. Statistika esaslanyp alnyp barylýan özara pikir alyşma jemgyýetimiziň konstruktiw çözgütleri tapmagy üçin amatly şertleri döredýär.
Indi bolsa sanlar barada. Türkmenistanda doýar-doýmaz naharlanýan 0,3 million ilatyň ýa-da 5,5%-iň içine kimler girýärkä? Şu sanyň haýsy bölekleri çagalar, ýaş gelin-gyzlar, garry adamlar bolup durýarka? Şulary bilmek wajypdyr. Halkara guramalaryň bellemegine görä, çaga dogurýan ýaşdaky aýal-gyzlaryň nädogry, doýar-doýmaz iýmitlenmegi olarda ganazlygyň döremegine getirip bilýär. Ganazlylyk sagdyn nesil öndürmekde uly kynçylyk döredýär. BSGG-niň berýän maglumatyna görä, Türkmenistanda çaga dogurýan ýaşdaky gelin-gyzlaryň 32%-i ganazlykdan ejir çekýär. Tejribeli lukmanlar bilen söhbetdeş bolanyňda olar bu san barada şübhelenip, hakyky sanyň 50% bolmagynyň ahmaldygyny belleýärler.
Ilatyň azyk howpsuzlygy örän wajyp zat. Ýöne adam diňe çörek, kartoşka bilen sagdyn bolmaýar. Günsaýyn azyk harytlarynyň bahalarynyň ýokarlanmagy, mikroelementli gök-önümleriň elýeter bolmazlygy ilatyň saglygyna ikuçsyz ýaramaz täsir ýetirýär. Bedende mikroelementleriň ýetmezçiligi (demir, ýod, magniý, witamin A, foliý turşulygy, sink) adamyň saglygyna zarba urýar.
Indiki bilinmeli statistiki görkeziji – bu jemgyýetimizdäki garyplyk derejesi bolup durýar. Ilatyň umumy sanynyň näçe %-ni garyp diýip hasap edip bolar? Ilatyň doýar-doýmaz iýmitlenýän böleginiň maddy taýdan garyp bolmagyny çaklap bolar. Ýöne synçylaryň türkmen maşgalalarynyň ähli gazananyny uly toýlary geçirmäge, "elitka" jaýlary alyp, bergilerini bermäge harçlaýandygy we netijede maşgalada dogry naharlanmanyň soňky orunlara geçýändigi baradaky düşündirişlerini hem nazara alman bolmaýar.
IFRPI guramasynyň berýän maglumatynda Türkmenistanyň aýal maşgala ilatynyň 55,7% semiz bolup, olardan 23,1%-niň aşa semizdigi, erkek adamlaryň 54,6%-niň semiz bolup, olardan 17,1%-niň aşa semizdigi görkezilýar. BSGG-niň berýän maglumatyna görä, ilatyň 10% diabet keselinden ejir çekýär. Bu sanyň has uly bolmagy hem ahmal. Meniň pikirimçe, şeýle ýagdaýlar we sanlar türkmenleriň iýmitlenmek we hereket etmek medeniýetiniň aýratynlyklary babatda birnäçe çaklamalaryň döremegine ýol açýar. Meselem, bu sanlar ilatyň sagdyn iýmit baradaky düşünjesiniň pesliginden habar berýär. Biziň iýmitimizde ýagly, hamyrly naharlar agdyklyk edýär. Peýdaly mikroelementlere, witaminlere baý bolan däneli, kösükli önümler bolsa ýetmezçilik edýär. Mundan başga-da, biz köplenç tygşytlamak maksady bilen hile däl-de mukdara kowalaşýarys.
Doýa-gana iýmitlenmeýän adamlaryň bolmagy we şol bir wagda jemgyýetde mikroelementleriň ýetmezçiliginden ejir çekýän hem-de nädogry iýmitlenýän semiz adamlaryň, çagalaryň bolmagy ilatyň saglygyna degişli uly meseleleriň biri bolup durýar. Meselem, hasabatda çagalarymyzyň 28%-nde, uly adamlaryň 31%-nde witamin A ýetmezçiliginiň, uly adamlaryň 24%-nde zink ýetmezçiliginiň bardygy bellenilýär.
Sanlar oýlanyşykly herekete çagyrýar.
Awtor: Şeker Annaýewa
- 1071 gezek okalan